





















...Άλλοτε ως «ομάδα 10 κουκου- 
λοφόρων» που προβαίνουν σε 
καταστροφές μέρα μεσημέρι στο 
κέντρο της πόλης, άλλοτε ως «ορ¬ 
γανωμένες ομάδες που κινούνται 
στις παρυφές της τρομοκρατίας», 
άλλοτε ως οι «γνωστοί-άγνωστοι 
του αυτόνομου κρατιδίου των 
Εξαρχείων» που παρεμποδίζουν 
την ομαλή ζωή των αγανακτισμέ- 
νων πλέον πολιτών, άλλοτε ως... 



Αλλά δεν έχουν σημασία όλοι αυτοί οι χαρακτηρισμοί των κονδυ¬ 
λοφόρων, μιας και η συγκεκριμένη έκδοση (ό,τι μορφή πάρει στο τέ¬ 
λος), θα αποπειραθεί να αποτυπώσει κάποια κομβικά σημεία της όλης 
αναδιάρθρωσης (νομικής και ιδεολογικής) της κυριαρχίας, εστιάζοντας 
στον τρομονόμο και προσπαθώντας να βρούμε κι εμείς οι ίδιοι αιτίες 
και λόγους που οδήγησαν σ'αυτή την κατάσταση που ζούμε σήμερα. 
Άλλωστε, ως δεκανίκι της εξουσίας οι δημοσιογράφοι πρέπει να προ¬ 
ωθήσουν και άλλους τέτοιους χαρακτηρισμούς. Πρέπει να συνεχίσουν 
πιστά να ακολουθούν τις εντολές που δέχονται από τα κεντρικά της 
αστυνομίας [γεγονός που παραδέχεται και η ίδια η αστυνομία μέσω 
του επίσημου συνδικαλιστικού της περιοδικού σε άρθρο για την τρο¬ 
μοκρατία ]. Γιατί όπως χαρακτηριστικά λένε και στα διαφημιστικά σπο- 
τάκια τους, η ενημέρωσή τους «έχει άποψη». Αυτή των μπάτσων. Είναι 
ενημέρωση «από άλλη οπτική». Αυτή των αφεντικών. Είναι «ενημέρω¬ 
ση με πρόσωπο». Των ρουφιάνων. Και πάνω απ' όλα είναι είδηση. Είναι 
γεγονός. Είναι αλήθεια. Και όποιος το αμφισβητήσει αυτό, απλά την 
έβαψε... 

Κάπως έτσι λοιπόν το Υπάρχον φαντάζεται την «ενημέρωση». Και 
κάπως έτσι επιβάλλεται και ο έλεγχός του πάνω στην κοινωνία. Μια κοι¬ 
νωνία που αν την παρατηρήσεις μόνο τα τελευταία 20 χρόνια περίπου, 
νομίζεις πως η τόσο απότομη αλλαγή των όποιων αξιών της και των 
έως κάποτε αυτονόητών της οφείλεται ή σε κάποιο τρομακτικό κέρδος 
που επήλθε στη ζωή της ή σε καθολικό υπνωτισμό των υπηκόων της. 

Χαρακτηριστικό παράδειγμα αυτής της «αλλαγής», της «προόδου», 
του «πολιτισμού» είναι η σταδιακή μεταμόρφωση της θέσης των μπά¬ 
τσων στην κοινωνική συνείδηση, έτσι όπως διαμορφώνεται από την 
εσωτερίκευση της καταστολής. Αν είσαι μπάτσος 20 χρόνια πριν δέ¬ 
χεσαι τουλάχιστον μια αρνητική στάση από τον κοινωνικό κορμό. Εί¬ 
σαι εχθρός. Αν είσαι μπάτσος σήμερα οι νοικοκυραίοι εκλιπαρούν για 
την παρουσία σου. Είσαι φίλος. Αν είσαι μπάτσος 20 χρόνια πριν, δεν 
βοηθάει το «έργο» σου ο τυχαίος περαστικός πολίτης. Είσαι ρουφιά- 
νος. Αν είσαι μπάτσος σήμερα υπάρχουν αρκετοί μικροί ήρωες που θα 
φαν αυτοί τη σφαίρα για σένα. Θα σε υπερασπιστούν μπροστά στην 


κάμερα. Θα αναπαράγουν μια χαρά το ποίημα που αφομοίωσαν. Για το 
δύσκολο έργο σου. Είσαι μεγάλος ήρωας. Αν είσαι μπάτσος 20 χρόνια 
πριν κανείς δεν σε φαντάζεται να κραδαίνεις το αυτόματο σε κάθε γω¬ 
νία της πόλης. Αν είσαι μπάτσος σήμερα αυτή η εικόνα του ράμπο είναι 
απόλυτα εναρμονισμένη με τους ρυθμούς της πόλης εργοστάσιο και 
απόλυτα σύμφωνη με τις απαιτήσεις των μικροαστών για περισσότε¬ 
ρη αστυνόμευση. Κι ας μην είναι δυνατόν να χρησιμοποιήσεις ποτέ το 
καταρριπάς... 

Γίνεται φανερό έτσι, πως όλα παίζονται για την εικόνα. Την εικόνα που 
αφομοιώνει η κοινωνία.Την εικόνα που σαν μετάλλαξη έχει περάσει στο 
ΘΝΑ των σχέσεων. Αυτό φυσικά δεν έγινε από τη μια στιγμή στην άλλη. 
Δεν γίνεται να μην σημειωθούν οι παγκόσμιες συνθήκες που ωθούν κι 
αυτές προς ένα πιο «ασφαλή» κόσμο. «Τυχαία» γεγονότα-αφορμές που 
προωθούν την συντηρητικοποίηση των ηθών. Μια ιστορία δεκαετιών 
σταδιακής μετάλλαξης, που διακόπτεται σπάνια από μικρές στιγμές 
ανυπακοής που γρήγορα είτε καταστέλλονται, είτε αφομοιώνονται. 
Παρ'όλα αυτά... 

...Η κοινωνική εντροπία οδεύει προς την άπειρη τιμή. Από εκεί και 
πέρα κανείς δεν ξέρει τι. Προς το παρόν νιώθουμε, βλέπουμε και μας 
αποδεικνύεται πως η ασφάλεια ανάγεται σε υπέρτατο αγαθό, για χάρη 
του οποίου όλα θυσιάζονται. Τα συμφέροντα σαφώς πολλά. Και σαφώς 
των αφεντικών. Δεν χρειάζεται να αναφέρουμε ούτε ιστορικά γεγονό¬ 
τα, ούτε χρονικές συγκυρίες που σημάδεψαν την πορεία του ανθρώ¬ 
που και της κοινωνίας του για να πειστούμε. Πολυεθνικές, πετρελαϊκές 
εταιρίες, τράπεζες, βιομηχανίες όπλων, εργολάβοι, καθεστώτα. Όλοι 
χρειάζονται κοινωνίες γαλουχημένες με φόβο, ανασφάλεια, μίσος για 
το ξένο, μίσος για το ανεξερεύνητο, αγάπη για το αφεντικό, αγάπη για 
το θεό, ανάγκη για ασφάλεια, δικαίωμα στην ιδιοκτησία. 

Γυρνάμε στα της ελλαδίτσας... 

Οι κυρίαρχοι τουλάχιστον έχουν κάνει ξεκάθαρες τις προθέσεις τους. 
Δεν σηκώνουν αστεία. Η διαιώνιση αυτής της κατάστασης (της ύπαρ¬ 
ξής τους) είναι ιερό και αναγκαίο καθήκον. Σε παγκόσμιο ή προσωπικό, 
σε εθνικό ή τοπικό επίπεδο. Σε όλα τα επίπεδα. Με κάθε κόστος. Επεμ- 

βαίνοντας στις κοινωνικές σχέσεις και με το τσεκούρι και με το νυστέρι 
ή αλλιώς, χρησιμοποιώντας και την ωμή κρατική βία και τα μέσα αφο¬ 
μοίωσης, καταφέρνουν να καταστέλλουν εστίες αντίστασης, ανατρε¬ 
πτικού λόγου και πράξης απ'τη μια και απ'την άλλη καταφέρνουν να 
υποδουλώνουν συνειδήσεις με πλασματικές στιγμές ευτυχίας, προσφέ- 
ροντας απλόχερα την εικονική ηδονή του καταναλωτικού παραμυθιού. 
Το να στοχεύουν στο σώμα ή στο μυαλό είναι ο βασικός στόχος. Χρει¬ 
άζονται όμως πρόσθετα μέτρα, περισσότερη οχύρωση. Προωθούνται 
έτσι νόμοι που όχι απλά χλευάζουν την ανθρώπινη αξιοπρέπεια, αλλά 
δημιουργούν και ένα νέο είδος ανθρώπου. Αυτό του νομοταγή μικρού 
αγωνιστή της διπλανής πόρτας. Ένα πρότυπο ανήσυχου πολίτη που ξε¬ 
γελιέται από το «ανθρωπιστικό έργο» μη κυβερνητικών οργανώσεων, 
από συγκινητικά σκηνοθετημένους τηλεμαραθώνιους και ταφές παπά¬ 
δων. Που αρκείται σε καταγγελίες, θεσμικές παρεμβάσεις και δηλώσεις 
στις κάμερες. Που γουστάρει να χαϊδεύει αυτιά, που ο λόγος του συμπί¬ 
πτει με τις ανάγκες του Υπάρχοντος. Και μένουμε εδώ. 

Το κράτος σεβόμενο την ιστορική του ταυτότητα ως ο κατεξοχήν 
αρμόδιος μηχανισμός επιβολής και ελέγχου, αναδιαρθρώνεται, εξορ- 
θολογίζεται και συντονίζεται με άλλα κράτη, με σκοπό την δημιουργία 
νόμων-εκτρωμάτων που απ'τη μία θα καλύπτουν νομικά την εγκλημα¬ 
τική αυθαιρεσία κράτους και κεφαλαίου και απ'την άλλη θα αποτελούν 
το κλειδί για την περαιτέρω άμβλυνση των κοινωνικών θέσεων των 
υποκειμένων. 

Ένας τέτοιος νόμος-έκτρωμα είναι και ο γνωστός αντιτρομοκρατι- 
κός νόμος που αποβλέπει στην «πάταξη του οργανωμένου εγκλήμα¬ 
τος και της τρομοκρατίας». Η προετοιμασία και η συνεχής αναβάθμιση 
του νόμου αυτού είναι ένα έργο το οποίο έχει στόχο την ενίσχυση του 
κρατικού «νομοθετικού» οπλοστασίου. Το εξωφρενικό όμως του τρο¬ 
μονόμου έγκειται στο εξής . Για να ισχύσει νομικά, πρέπει ξεκάθαρα 
η πράξη που τιμωρείται να αποτελεί απειλή για το δημοκρατικό πο¬ 
λίτευμα. Αυτομάτως έτσι γίνεται ιδεολογικό όπλο και τιμωρεί πολιτικά 
ανταγωνιστικές προς αυτό ομάδες. Κι αυτό είναι ξεκάθαρο όσον αφορά 
την εφαρμογή του στον αναρχικό-αντιεξουσιαστικό χώρο. Όπως κι αν 


αυτός ορίζεται απ'το ίδιο το κράτος, είναι στην ουσία το πρώτο ανεξέ¬ 
λεγκτο κομμάτι που εφαρμόζεται πάνω του αυτό το όπλο. 

Το ερώτημα σ' αυτό το σημείο είναι ποιες κοινωνικές συνθήκες συ- 
νετέλεσαν έτσι ώστε να βρεθεί το ελεύθερο έδαφος απ' το κράτος για 
να προχωρήσει στην επιβολή αυτού του απάνθρωπου νομικού κατα¬ 
σκευάσματος; Που τιμωρεί με 25 χρόνια κάθειρξης, το λιγότερο, πρά¬ 
ξεις που 10 χρόνια πριν θεωρούνταν πλημμελήματα. Ποιες αντιστάσεις 
λύγισαν; Ποια πατήματα δόθηκαν; Ποιες στάσεις αφομοιώθηκαν; Το 
σίγουρο είναι πως οι ευθύνες μοιράζονται σε όλο το κοινωνικό φάσμα, 
όχι όμως εξίσου. 

«Κάθε απειλή προς το Υπάρχον προσδιορίζει κι έναν θανάσιμο 
εχθρό» 

Το τι θα απειλεί κάθε φορά το Υπάρχον όμως, ορίζεται κατά βάση απ' 
το ίδιο. Για να νομιμοποιηθούν κοινωνικά οι προσταγές των κυρίαρχων 
και να αναχθούν σε θεμελιώδεις αξίες του πολιτισμού, πάντα θα μπαίνει 
η ανάγκη πάταξης της τρομοκρατίας, για να μπορεί έτσι ο πολίτης να 
γεύεται τα αγαθά της ασφάλειας και της ιδιοκτησίας. 

«Ο αντιτρομοκρατικός είναι αναγκαίος» 


«...το ζητούμενο είναι να ισορρο¬ 
πήσουμε ανάμεσα στα 
δύο υψίστης σημασίας αγαθά, το 
αγαθό της προστασίας 
της προσωπικότητας και το αγα¬ 
θό της ασφάλειας... 

.. .αν φτάσουμε στο σημείο να θυ¬ 
σιάσουμε το κοινωνικό αγαθό της 
ασφάλειας υπέρ της ελευθερίας 
των προσωπικών δεδομένων, θα 
οδηγηθούμε στον ατομικισμό.» 



(κάποιος υπουργός δικαιοσύνης ) 

Για να γίνει κατανοητό πώς γίνεται εφικτή η επιβολή σκληρών 
μέτρων καταστολής όπως ο τρομονόμος απαραίτητο είναι να πε¬ 
ριγράφει η αλλαγή του μοντέλου της επιτήρησης και η επιβολή της 
εξουσίας στο κοινωνικό σύνολο. 

Στις δυτικές κοινωνίες παρατηρείται μια εξέλιξη στο χαρακτήρα 
των κοινωνιών με βάση την άσκηση της εξουσίας, παράλληλη με 
αυτή της συγκρότησης του κράτους. 


κυριαρχία 


Το φεουδαρχικό σύστημα βασίζεται στην κυριαρχία του μο¬ 
νάρχη, η κοινωνία χαρακτηρίζεται ως κοινωνία της κυριαρχίας και 
λειτουργεί περισσότερο με τη φορολογία παρά με την οργάνωση 
της παραγωγής και αποφασίζει μάλλον για το θάνατο παρά για τη 
διαχείριση της ζωής. 

πειθαρχία 


Ανάμεσα στον 18ο και 19ο αιώνα και με τη μεγαλύτερή τους 
ακμή τον 20ο, κατά την μετάβαση από τη φεουδαρχική στην αστι¬ 
κή κοινωνία, δημιουργείται ένας νέος μηχανισμός της εξουσίας που 
αποσπά από τα άτομα χρόνο και εργασία παρά πλούτο και εμπο¬ 
ρεύματα, μέσω ενός συστήματος φόρων ή υποχρεώσεων. Προϋπο¬ 
θέτει ένα πλέγμα υλικών καταναγκασμών και όχι τη φυσική ύπαρξη 
ενός υπέρτατου άρχοντα, όπως στη φεουδαρχία και στηρίζεται σε 
μηχανισμούς πειθαρχίας, χωρική προβολή των οποίων αποτελεί η 
ανάπτυξη μεγάλων χώρων εγκλεισμού. Τέτοιοι χώροι είναι το σπίτι 
(οικογένεια), το σχολείο, το πανεπιστήμιο, ο στρατός, το νοσοκο¬ 
μείο, από όπου το άτομο περνάει διαδοχικά καθ' όλη τη διάρκεια 
της ζωής του, καθώς και η φυλακή, που αποτελεί το κατ'εξοχήν πε¬ 
δίο εφαρμογής των πειθαρχικών πρακτικών. 

Η λογική τους συμπυκνώνεται στη φανταστική κατασκευή του 
Πανοπτικού του ΒθπϊΓιβιύι, το οποίο είναι ένα δακτυλιοειδές οικοδό¬ 
μημα που στην περιφέρεια βρίσκονται τα κελιά ενώ στο κέντρο του 

ένας πύργος, όπου βρίσκεται ο επιτηρητής που μπορεί να επιβλέπει 
τον κάθε εξατομικευμένο κρατούμενο. Αποτέλεσμα είναι να υπο¬ 
βάλλεται ο κρατούμενος σε μία συνειδητή και μόνιμη εις βάρος του 
κατάσταση ορατότητας, που εξασφαλίζει την αυτόματη λειτουργία 
της. Δεν μπορεί να γνωρίζει πότε επιτηρείται και πότε όχΓ το μόνο 
για το οποίο είναι σίγουρος είναι ότι υπάρχει η δυνατότητα ανά πάσα 
στιγμή οι κινήσεις του να παρακολουθούνται. Αυτό, μακροχρόνια, 
έχει ως αποτέλεσμα το άτομο σταδιακά να περνάει στην κατάσταση 
της αυτοπειθάρχησης. 


έλεγχος 


Το πέρασμα από την καπιταλιστική κοινωνία στην σύγχρονη πα- 
γκοσμιοποιημένη κοινωνία δεν θα μπορούσε να αφήσει ανεπηρέ¬ 
αστο και το μοντέλο επιτήρησης και άσκησης κοινωνικού ελέγχου 
πάνω στα άτομα. Η αλλαγή αυτή σηματοδοτεί το πέρασμα από τις 
πειθαρχικές κοινωνίες, που έφτασαν στο απόγειο τους στα μέσα του 
20ου αιώνα, στις κοινωνίες του ελέγχου. Η αλλαγή έγκειται στο ότι, 
ενώ στις πειθαρχικές κοινωνίες το υποκείμενο περνά από τον ένα 
χώρο εγκλεισμού στον άλλο (από την οικογένεια στο σχολείο, από 
το σχολείο στο στρατό, από το στρατό στο εργοστάσιο, κοκ), στις 
κοινωνίες του ελέγχου υφίσταται συνεχώς και αδιάκοπα την επιτή¬ 
ρηση για να επιτευχθεί η πειθαρχία του. Αυτό συνεπάγεται την κρίση 
των παραδοσιακών χώρων εγκλεισμού. Αναλυτικότερα, η δια βίου 
εκπαίδευση αντικαθιστά το σχολείο και ο συνεχής έλεγχος παίρνει 
τη θέση των εξετάσεων, η επιχείρηση υποκαθιστά το εργοστάσιο 
επιβάλλοντας το μετατονισμό κάθε μισθού σε συνθήκες αδιάκοπης 
αστάθειας, μεταθέτοντας έτσι τον ανταγωνισμό στο εσωτερικό του 
σώματος των υπαλλήλων από την παραδοσιακή αντίθεση εργοδότη 
- εργατών. Πιο χαρακτηριστικό είναι το παράδειγμα της εξέλιξης του 
καθεστώτος της φυλακής, το οποίο μεταβάλλεται και αναζητούνται 
μέθοδοι υποκατάστασης της ποινής, όπως με τη χρήση ηλεκτρονι¬ 
κών κολάρων που υποχρεώνουν τον «κρατούμενο» να παραμένει 
στο σπίτι του για συγκεκριμένες ώρες της μέρας ή ακόμα και με 






την οικοδόμηση «φυλακών» σε 
πολεοδομική κλίμακα (οβιχθΓβΙ 
θίτΜΐθεΐυΐ'θ), με «κελιά» χωρίς 
κάγκελα όπου οι «κρατούμενοι» 
περιορίζονται μόνο από τον εξω¬ 
τερικό τοίχο ασφαλείας που τους 
διαχωρίζει από τον υπόλοιπο κό¬ 
σμο σε μια κατά τα άλλα «φυσι¬ 
ολογική ζωή». Η αστυνομία δεν 
επεμβαίνει αφήνοντας τους «κρα¬ 
τούμενους» να λύσουν μόνοι τους 
τα προβλήματά τους, γεγονός το 
οποίο επιτυγχάνεται συνήθως με 
τον πιο βίαιο τρόπο. 

Αυτές οι αλλαγές μπορεί επι¬ 
φανειακά να σηματοδοτούν μια 
νέα «ελευθερία», αλλά στην ου¬ 
σία αποτελούν μέρος των μηχα¬ 
νισμών ελέγχου που ανταγωνί¬ 
ζονται τις πιο σκληρές μορφές 
εγκλεισμού. 

Οι μηχανισμοί ελέγχου απο¬ 
τελούν την «ολοκλήρωση» του 
πανοπτισμού, ο οποίος μπορεί 
να αναπτύχθηκε σε περιβάλλο¬ 
ντα εγκλεισμού, σήμερα όμως 
διαχέεται στο σύνολο του κοινω¬ 
νικού χώρου. Στις κοινωνίες του 
ελέγχου οι τεχνολογικές αλλαγές 
επιτρέπουν στην επιτήρηση να 
είναι περισσότερο διεισδυτική, 
αποκεντρωμένη, ευέλικτη και 
αόρατη με αποτέλεσμα ο βαθμός 


παρακολούθησης που είναι σήμε¬ 
ρα δυνατός να είναι μεγαλύτερος 
και διεισδυτικότερος από ποτέ. 
Η καθολικότητα της επιτήρησης 
επιβεβαιώνεται από την παρου¬ 
σία ηλεκτρονικών καμερών σε 
όλα τα σημεία που αναπτύσσε¬ 
ται κοινωνική δραστηριότητα. Τα 
ηλεκτρονικά μέσα επιτήρησης 
παρακολουθούν την κοινωνική 
συμπεριφορά των ατόμων, παρέ¬ 
χουν σημαντικέςπληροφορίεςγια 
τις δράσεις τους και ενθηκεύουν 
την συνήθεια της υποταγής στην 
εξουσία. 

Οι αναλογίες των σύγχρονων 
συστημάτων παρακολούθησης 
με το μηχανισμό του πανοπτικού 
είναι χαρακτηριστικές. Τη θέση 
του πύργου στο εσωτερικό του 
πανοπτικού έχει πάρει ένα τερά¬ 
στιο σύστημα που περιλαμβάνει 
μέσα καταγραφής (ηλεκτρονικές 
κάμερες), αποθήκευσης (τερά¬ 
στιες βάσεις δεδομένων, σκληροί 
δίσκοι, κλπ.), μεταφοράς (τηλε¬ 
φωνικό δίκτυο, ίηΐθΐΎΐθΐ) και ανά¬ 
λυσης (υπολογιστές με κατάλλη¬ 
λο λογισμικό που επεξεργάζονται 
τα στοιχεία που συλλέγονται). Ο 
επιτηρητής του κεντρικού πύρ¬ 
γου έχει αντικατασταθεί από ανα¬ 
λυτές δεδομένων και τη θέση του 


εγκλείστου έχει πάρει το σύνολο 
της κοινωνίας. Και καθώς δεν εί¬ 
ναι δυνατόν τα άτομα να συνει¬ 
δητοποιούν πάντα την παρουσία 
της κάμερας δε μπορούν να είναι 
σίγουροι για το πότε παρακολου- 
θούνται και πότε όχι. 

Το μείζον αποτέλεσμα που 
επιτυγχάνουν οι σύγχρονοι μη¬ 
χανισμοί παρακολούθησης είναι 
η συνεχής κατάσταση ορατότη¬ 
τας. Κατ' αναλογία με το περίφη¬ 
μο «πανοπτικό», το υποκείμενο 
βρίσκεται σε ένα μόνιμο καθε¬ 
στώς επιτήρησης και έτσι κατ' 
αντιστοιχία με την αυτοπειθαρχία 
που συντελείται στις πειθαρχι¬ 
κές κοινωνίες, στις κοινωνίες του 
ελέγχου το υποκείμενο υπόκει- 
ται σε αυτοέλεγχο. Το κοινωνικό 
σύνολο λοιπόν, ενσωματώνοντας 
στο συλλογικό υποσυνείδητο το 
σύνολο ή μέρος των ελεγκτικών 
πρακτικών, αδρανοποιείται, ελα¬ 
χιστοποιώντας έτσι τις κοινωνικές 
αντιδράσεις και συγκρούσεις. 

Το κράτη διαχρονικά, χωρίς να συνυπολογίσουμε τα μέσα που χρη¬ 
σιμοποιούν αλλά και το προσωπείο τους, έχουν την κοινή στόχευση της 
διατήρησης του πληθυσμού υπό τον έλεγχό τους. Πρόκειται δηλαδή 
για αστυνομικά κράτη 1 . Στα τέλη της δεκαετίας του 70 σε ΗΠΑ και Αγ¬ 
γλία γίνονται οι πρώτες προσπάθειες για διεθνοποίηση της οικονομίας. 
Η ενσάρκωση αυτής της πολιτικής σε σχεδόν όλες τις χώρες του δυ¬ 
τικού κόσμου θα επιφέρει μια σημαντική αλλαγή στον θεσμικό ρόλο 
των κρατών. Δημιουργούνται λοιπόν τα μοντέρνα κράτη ασφάλειας με 
στόχο την κοινή συνεργασία σε οικονομικό, πολιτικό και νομοθετικό 
επίπεδο. 

Η "μεταρρύθμιση", όπως η κυριαρχία θα ονομάσει την σύγχρονη 
ολοκληρωτική αναδιάρθρωσή της, θα επιτευχθεί μόνο όταν αποσπά- 
σει την απαραίτητη κοινωνική συναίνεση, χρησιμοποιώντας διάφορα 
μέσα. Τα κατασταλτικά μέτρα για τους απείθαρχους δεν αρκούν, για να 
επιφέρουν μια κατάσταση κοινωνικής ειρήνης. Το ζητούμενο είναι η 
σχέση εξουσιαστή - εξουσιαζόμενου να μοιάζει μονόδρομος. 

Σχολεία, εκκλησία, οικογένεια, στρατός κτλ αναπαράγουν και αφο¬ 
μοιώνουν στα υποκείμενα εξουσιαστικές σχέσεις. Μια σειρά από ηθι¬ 
κά στερεότυπα (θρησκεία, έθνος, σεξουαλική προτίμηση, κ.α.), που οι 
παραπάνω θεσμοί έχουν παράγει, χαρακτηρίζουν το υποκείμενο αλλά 
και τις κοινωνίες. Έννοιες όπως του πολίτη, του ξένου, του φύλου, του 
νόμιμου αναπαράγονται συνειδητά από την εξουσία και ανέρχονται σε 
κεντρική πολιτική τεχνική. Ο βαθμός συγκρότησης υποκειμένων που 
έχουν εσωτερικεύσει τις παραπάνω κατηγοριοποιήσεις έχει ως αποτέ¬ 
λεσμα την ύπαρξη απαραίτητου αριθμού υπηκόων που θα πληρούν τις 
προϋποθέσεις (σωματική υγεία, πειθαρχημένο χαρακτήρα) για να εντα¬ 
χθούν στην παραγωγική διαδικασία. 


Στα σύγχρονα δημοκρατικά κράτη, σε αντίθεση με τα πιο ολοκλη¬ 
ρωτικά (όπως του στρατιωτικού τύπου, ηγεμονικά - ολιγαρχικά) του 
παρελθόντος, η κυριαρχία επιλέγει να διαιρέσει και να κατανέμει την 
εξουσία σε πολλά αλληλοεξαρτώμενα επίπεδα, κάνοντας τη σχέση 
εξουσιαστή - εξουσιαζόμενου πιο δυσδιάκριτη, άρα και λιγότερο συ- 
γκρουσιακή. 

Είναι κατανοητό λοιπόν πως η προσπάθεια των κρατών για από¬ 
σπαση της κοινωνικής συναίνεσης εντάσσεται στο προληπτικό ρόλο 
που η βιοπολιτική της ασφάλειας 2 επιτάσσει, κρατώντας ως άσσο στο 
μανίκι τις μονάδες καταστολής. Είναι προτιμότερο για την κυριαρχία 
να ασχοληθεί προληπτικά διαμορφώνοντας μια ομάδα του πληθυσμού 
που στο παρών θεωρείται μη επικίνδυνη, παρά να χρησιμοποιήσει 
κατασταλτικά μέτρα στο μέλλον, κάτι που θα οδηγήσει σε κοινωνική 
αστάθεια. Για παράδειγμα, το αγγλικό κράτος που "υπέφερε" από φαι¬ 
νόμενα χουλιγκανισμού, κατόρθωσε να επιβληθεί στις κερκίδες μόνο 
όταν διαμόρφωσε οπαδούς σύμφωνα με τα πρότυπα που αυτό έθεσε. 
«Επιδιώξαμε να τους κάνουμε συμμέτοχους στην ασφάλεια ενός αγώνα 
(τους οπαδούς). Αυτό το ονομάζουμε 5θΙί ροΙίαης). Ο καλύτερος αστυ¬ 
νομικός είναι ο ίδιος ο οπαδός» ήταν τα λόγια του Ρίτσαρντ Γούλφορντ, 
αξιωματικού της μητροπολιτικής αστυνομίας του Λονδίνου 3 . Σε τι θα 
διέφερε λοιπόν ένας "οπαδός" με έναν "ενεργό" πολίτη που ενημερώνει 
την αστυνομία για την κίνηση 27 ακτιβιστών που επιτέθηκαν με μπο¬ 
γιές σε ένα κτίριο ή που καταδιώκει και συλλαμβάνει έναν ληστή τρά¬ 
πεζας; Το ζητούμενο είναι να μην γίνει κοινωνικά αποδεκτός ο ρόλος 
του ρουφιάνου και του (τηλεοπτικού) χαφιέ. 


1 .Στον ελλαδικό χώρο χαρακτηριστικό είναι το παράδειγμα των κυβερνήσεων του πασοκ, που ενώ παρουσιάζει το φιλολαϊκό προφίλ του κράτους πρόνοιας, ενισχύει ταυτόχρονα το σώμα της αστυνομίας. 

2 . Γ α τη διερεύνηση αλλά και την παρακολούθηση παραβατικών - αντικανονικών συμπεριφορών έχουν δημιουργηθείπίνακες γραφικών παραστάσεων που κάθε κράτος διαχειρίζεται. Σε αυτές αναγράφεται ο αριθμός 
τέτοιων συμπεριφορών σε σχέση με το χρόνο, διαγράφοντας τις καμπύλες. Στόχος είναι η διατήρηση των δεικτών σε κανονικό αριθμό αποκλίσεων. Σε κάθε άλλη περίπτωση τα μέτρα πρέπει να είναι δραστικά. 

3 . Σε συνέντευξή του στο βημαηαζΐηο στις 15 Απριλίου 2007 

πως σου φαίνονται οι λέξεις; 

τι νόημα θα διαλέξεις; 





Τρόμος, φόβος, ανασφάλεια, αντιτρομοκρατικός, έγκλημα, εγκλη¬ 
ματική οργάνωση, δικαιώματα, ελευθερία, ασφάλεια, ομαλότητα. Λέ¬ 
ξεις που χρησιμοποιούνται καθημερινά με προαποφασισμένη έννοια 
και αρκετές σημασίες. 

Μια σημαντική σημασία είναι ότι δεν έχει, απλά, η εξουσία το δικό 
της λεξικό και λεξιλόγιο και εμείς τα δικά μας. Έχει σημασία ότι η έν¬ 
νοια που δίνεις στις λέξεις σε οδηγεί αναπόφευκτα και στο να διαλέξεις 
πλευρά. Και, κυρίως, νοηματοδοτώντας τις λέξεις, κάνεις και επιλογές. 
Η ταύτιση και η αποδοχή είναι ζητούμενα μεγάλης σημασίας για την 
εξουσία. Τα επιβάλλει και τα προωθεί έντεχνα και μεθοδευμένα, στο¬ 
χεύοντας έτσι και στην επίτευξη των συμφερόντων της, στη δικαίωση 
των επιλογών της. Μπορεί η ταύτιση και η αποδοχή να θεωρηθούν 
παθητικές στάσεις, ωστόσο, όταν ορίζουμε την κάθε μέρα με όρους 
πραγματικότητας και ζωής, καταλήγουμε, αναπόφευκτα και στις επιλο¬ 
γές. Οπότε, το «δεν ήξερα» παύει να ισχύει και ο καθένας καταλαβαίνει 
ότι δε ζει αθώα, ταυτιζόμενος ή απλά αποδεχόμενος τα πράγματα με 
την κυρίαρχή τους έννοια. 

Έχει σημασία αν καταλαβαίνουν οι κυρίαρχοι το δικό μας λεξιλόγιο; 


Έτσι κι αλλιώς, μ' αυτά που έχουν αυτοί μες στο κεφάλι τους, τί να κα¬ 
ταλάβουν από λευτεριά, αλληλεγγύη, αξιοπρέπεια, συντροφικότητα... 
Οσα ερευνητικά κλιμάκια και ΐΓιίηΚ ΐ3πΙ< κι αν φτιάξουν. 

Το ζήτημα είναι ότι όσο πιο αληθινά και ουσιαστικά νοήματα δί¬ 
νουμε εμείς στις λέξεις, τόσο δυσκολότερο είναι για την εξουσία να τις 
απονοηματοδοτήσει, να τις διαστρεβλώσει, να τις καταστείλει, να τις 
ελέγξει. 

Έχει σημασία να καταλάβουμε εμείς, θέτοντας τους εαυτούς μας συ¬ 
νειδητά σε πλευρά εχθρική προς την εξουσία, το λεξικό της; Σαφέστατα 
ναι, απ'τη στιγμή που αυτό ορίζει τις επιλογές της και διαμορφώνει το 
υπάρχον. Γιατί, αυτό το υπάρχον πολεμάμε. Και δεν εννοούμε, φυσικά, 
να γίνουμε ακαδημαϊκοί αναλυτές των λη μμάτων του λεξικού της εξου¬ 
σίας. Καμμία σχέση δεν έχουν οι δικές μας λέξεις, τα δικά μας όνειρα με 
τα σχέδια των κυρίαρχων. Όσο καλύτερα επιχειρούμε να τα αντιλαμβα¬ 
νόμαστε και να αναλύουμε τις επιλογές τους, τόσο λιγότερη σχέση θα 
έχουν τα δικά μας όνειρα και οι επιλογές μας με τη ματαιότητα. Τόσο 
πιο κοντά θα φτάνουμε στην πράξη, τη δίκιά μας πραγματικότητα, το 
δικό μας υπάρχον. 

[και οι υπόλοιποι, η κοινωνία, που υπάρχουν σ'όλα αυτά; Ο - — — — Π 






Είναι γεγονός πως η σχέση εξουσίας/τρόμου/τρομοκρατίας και 
«αντιτρομοκρατικών» κινήσεων έχει μεγάλη ιστορία, παρόλο που οι 
τελευταίες γίνονται πιο απτές κυρίως μετά την 11 η Σεπτέμβρη 2001, 
οπότε και ξεδιπλώνονται σαν παγκόσμια κατασταλτική στρατηγική. 

Είναι, επίσης, γεγονός πως, στον ελλαδικό χώρο, απ'τη στιγμή που 
το κράτος θεωρεί πως έκλεισε τους λογαριασμούς του με την ένοπλη 
πάλη (17Ν, ΕΛΑ, δίκες και εφετεία αυτών), έστρεψε την κατασταλτική 
του δύναμη στους αναρχικούς, το πιο ανεξέλεγκτο και επιθετικό απέ¬ 
ναντι του κομμάτι και συγκεκριμένα, στις πιο επιθετικές επιλογές αυτού 
του κομματιού. Συνοπτικές και προληπτικές προφυλακίσεις, διόγκωση 
κατηγορητηρίων, προσπάθεια εφαρμογής του τρομονόμου, εξοντωτι¬ 
κές ποινές, ομηρία μέσω διώξεων και επερχόμενων δικών. Ένας από 
τους λόγους, ο πιο κύριος ίσως, για την έκδοση αυτού του φυλλαδίου 
και όσων προσπαθεί να καταφέρει, είναι η αίσθηση της συντροφικότη¬ 
τας, της πολύ κοντινής σχέσης με τους αναρχικούς που διώκονται και 
φυλακίζονται τα τελευταία χρόνια, από το 2005 εώς και σήμερα. Δεν 
είναι ζήτημα γνωριμίας ή φιλικών σχέσεων. Είναι ζήτημα συνείδησης 
που λέει πως δεν μας αφορά το δίπολο αθώος ή ένοχος, αλλά δίκαιο 
και άδικο. Δεν έχει να κάνει με την ταύτιση ή όχι με τις ενέργειες -και 
τα σκεπτικά που τις συνοδεύουν- για τις οποίες οι σύντροφοι, σε κάθε 
περίπτωση ξεχωριστά, κατηγορούνται. Έχει, όμως, να κάνει με την ξε¬ 
κάθαρη τοποθέτηση, από μέρους μας, των ενεργειών αυτών ως μέσων, 
εξίσου και μαζί με πολλές άλλες επιλογές, πρακτικές και μέσα, στα πε¬ 
δία που κινούνται οι αναρχικοί, ανταγωνιστικά, επιθετικά, πολεμικά 
ως προς το υπάρχον. Δεν είναι ζήτημα θυματοποίησης, ανθρωπισμού, 
αλλά αλληλεγγύης που προτάσσει, εκτός από τη στήριξη των φυλακι¬ 
σμένων και των διωκόμενων και τη συνέχιση του αγώνα. Εκτός από τη 
συνέχιση του αγώνα και τη στήριξη των φυλακισμένων και των διωκό¬ 
μενων. Με όλα τα μέσα. 

Για να φτάσουμε πιο κοντά στους φυλακισμένους και τους διω¬ 
κόμενους συντρόφους, στην πραγμάτωση της αλληλεγγύης και της 
αντίστασης, ξεκινάμε να δούμε, κάπως συνοπτικά είναι η αλήθεια, την 
πορεία του τρομονόμου από παλιότερα. Για να κατανοήσουμε τι είναι 


και πώς λειτουργεί σήμερα, καθώς βλέπουμε την προσπάθεια εφαρμο¬ 
γής του στην περίπτωση του αναρχικού Βαγγέλη Μποτζατζή και των 3 
διωκόμενων. Τον αντιμετωπίζουμε ως ένα αναπόσπαστο κομμάτι μια 
εξελικτικής πορείας μιας σειράς κινήσεων για την εδραίωση της κυρι¬ 
αρχίας. Την επιβολή της ισχύος, της βίας και του τρόμου της, μέσω της 
ενδυνάμωσης των κατασταλτικών της μηχανισμών. 

Οι κατά καιρούς «αντιτρομοκρατικές» εκστρατείες, μέχρι ο 2001, 
αποτύχαιναν να περάσουν τους τρομονόμους στο νομικό οπλοστάσιο 
του κράτους σε σταθερή βάση. Σ' αυτό δεν έπαιζαν ρόλο πάντα ή μόνο 
οι κοινωνικές αντιστάσεις, αλλά και διάφορες πιέσεις και ενδοεξουσι- 
αστικοί αναταγωνισμοί και συμφέροντα. Πάντα χαρακτηρίζονταν -οι 
εκστρατείες- από την προβολή του εσωτερικού εχθρού στα υποκείμε¬ 
να και τα κινήματα που αντιστέκονται και πολεμούν την εξουσία. Και 
πάντα αναδείκνυαν το τρομοκρατικό πρόσωπο της εξουσίας στις κα¬ 
τασταλτικές εκφράσεις της απέναντι σε όσους δε χάφτουν τα παραμύ¬ 
θια της, δεν ταυτίζονται με τις επιλογές της και, ακόμα περισσότερο, σε 
όσους έμπρακτα την αμφισβητούν. 

Κομμουνιστές και συνδικαλιστές διώκονται και εξορίζονται με βάση 
το ιδιώνυμο του Βενιζέλου. Αυτοί, μαζί και οι αναρχικοί είναι οι διασα- 
λευτές της τάξης που μπαίνουν στο στόχαστρο της πρώτης «Διεθνούς 
Αντιτρομοκρατικής Υπηρεσίας» ή αλλιώς δίωξης αναρχικών. 

Μέχρι τη δικτατορία ο εσωτερικός εχθρός κατονομάζεται ως «συμμο¬ 
ρίτες» και χαρακτηριζόμενοι έτσι δεκάδες χιλιάδες άνθρωποι εξορίζο¬ 
νται και φυλακίζονται. Και οι ιδέες τους, ταφρονήματά τους, αποτελούν 
αιτία άμεσης καταστολής. 

Κατά τη διάρκεια της χούντας η καταστολή, με το φασιστικό της 
πρόσωπο, στοχοποιεί ως τρομοκράτες όσους, μέσω της ένοπλης δρά¬ 
σης, προσπαθούν να ανατρέψουν το καθεστώς, που με φυλακίσεις, 
εξορίες, δεκάδες δολοφονίες επιβάλλει την ισχύ του. 

Ο πρώτος τρομονόμος 774, «περί καταστολής της τρομοκρατίας», 
ψηφίζεται το 1978 από την κυβέρνηση Καραμανλή. Ο εσωτερικός 
εχθρός τώρα προσωποποιείται στους λεγάμενους εξτρεμιστές. Ένας 
ορισμός ασαφής και ελαστικός, προκειμένου να ενταχούν μέσα σ'αυτόν 





όλοι οι εκφραστές του πολεμικού, ενάντια στη νεαρή τότε δημοκρατία, 
σκηνικού. Όσοι κάνουν συγκεντρώσεις, απεργούν, συγκρούονται, ρι- 
ζοσπαστικοποιούνται, εκφράζουν την οργισμένη συνείδηση και μνήμη 
τους με βόμβες, εμπρησμούς, εκτελέσεις πρακτόρων και βασανιστών 
της χούντας. Σύσσωμες οι δημοκρατικές δυνάμεις αποσυνδέουν τις 
βίαιες πρακτικές από το κοινωνικό πεδίο. Και επειδή η δημοκρατία εί¬ 
ναι το στοίχημα, ειδικά η προβολή της έναντι του αυταρχισμού, για την 
εξασφάλιση της εξουσίας, οι σοσιαλιστές της «αλλαγής» προτάσσουν 
μαζί με το λαϊκό, δημοκρατικό προσωπείο τους και την κατάργηση του 
τρομονόμου. Αυτό γίνεται το 1983. 

Κατά τη διάρκεια της διακυβέρνησης από τις «δυνάμεις της αλλα¬ 
γής», σε αντίθεση με ό,τι διαφαίνεται αρχικά, η πολυπόθητη συναίνεση 
δεν επιτυγχάνεται. Το δημοκρατικό προσωπείο δίνει τη θέση του στο 
κατασταλτικό - αστυνομικό κράτος. Έτσι, απέναντι σε ένα σκηνικό που 
το διαμορφώνουν τα χτυπήματα των ένοπλων ομάδων, η εμφάνιση της 
άγριας νεολαίας, οι δράσεις των αναρχικών, αλλά και απεργίες, κατα¬ 
λήψεις, εξεγέρσεις στις φυλακές, οι σοσιαλιστές κρατούντες επιλέγουν 
την αναβάθμιση της αστυνομίας με τη δημιουργία νέων αστυνομικών 
σωμάτων, τις επιχειρήσεις «αρετή», τις δολοφονίες εν ψυχρώ -Μ.Καλτε- 
ζάς-, τις μαζικές συλλήψεις. Μπορεί ο τρομονόμος του Καραμανλή να 
καταργήθηκε, ιδρύθηκε όμως η αντιτρομοκρατική υπηρεσία και επι- 
χειρήθηκε η κοινωνική απομόνωση των κομματιών που επιλέγουν να 
συγκρουστούν, μέσω της κυρίαρχης προπαγάνδας (κράτος των εξαρ- 
χείων που πρέπει να παταχθεί, περιθώριο κ.λ.π.). 

Η επόμενη προσπάθεια θέσπισης τρομονόμου γίνεται το 1990 από 
την κυβέρνηση Μητσοτάκη. Μέσα σε ένα κλίμα πολιτικά ασταθές, με 
έντονο κοινωνικό αναβρασμό ενάντια στις νεοφιλελεύθερες επιλογές 
και τη σταδιακή κατάργηση τους κράτους πρόνοιας, η όποια συμφιλί¬ 
ωση επιδιώκονταν δέχεται σοβαρό πλήγμα μετά τη δολοφονία Μπα- 
κογιάννη από τη 17Ν. Εξαιρετική αφορμή για ένα νέο τρομονόμο, που 
όμως καταγγέλλεται ως δείγμα αυταρχισμού. Ιδίως από το ΠΑΣΟΚ, που 
για άλλη μια φορά, στηρίζεται στην ανάδειξη της αυταρχικής δεξιάς, 
προκειμένου να ξαναπάρει την εξουσία. Ο τρομονόμος 1916 στόχευε 


κυρίως στη λογοκρισία των προκηρύξεων των ένοπλων ομάδων, οδη¬ 
γώντας συντάκτες - στελέχη εφημερίδων στη φυλακή και καταργήθηκε 
το 1993 ως αντισυνταγματικός. 

Οι εκάστοτε τρομονόμοι, ως τρόπος θωράκισης του νομικού οπλο¬ 
στασίου, εντάσσονται στη γενικότερη κατασταλτική στρατηγική του 
κράτους, μαζί με την αναβάθμιση των σωμάτων ασφαλείας και των κα¬ 
τασταλτικών οργάνων, την εξέλιξη των υλικοτεχνικών υποδομών, με τη 
συμβολή και της επιστήμης και την επιβολή συγκεκριμένων επιλογών, 
μεθόδων και πρακτικών από την πλευρά της κυριαρχίας. Τα τελευταία 
χρόνια βλέπουμε να ξεδιπλώνεται μια τέτοια στρατηγική με τη μορφή 
εκστρατείας και πολέμου. Όπως προειπώθηκε, σταθμός σ' αυτές τις 
κυριαρχικές επιλογές ήταν οι δίδυμοι πύργοι. Η εξελικτική διαδικασία 
τους όμως είχε ξεκινήσει από το 70 ακόμη. Η ανάπτυξη των πολύμορ¬ 
φων κινημάτων επιχειρήθηκε να αντιμετωπιστεί με τη θέσπιση ειδικών 
νομοθετημάτων, π.χ. στην Ευρώπη, αλλά και με ειδικές συνθήκες στις 
φυλακές, καθώς και με φυλακές νέου τύπου. 

Μετά την πτώση του υπαρκτού σοσιαλισμού περνάμε σταδιακά 
από την έκφραση της κυριαρχίας μέσα από νεοφιλελεύθερες επιλογές 
στην έναρξη της παγκοσμιοποίησης. Ο χαρακτήρας του κράτους μετα¬ 
τοπίζεται από την πρόνοια στον έλεγχο, για να καταλήξει επικεντρώνο¬ 
ντας στην ασφάλεια. 

Η διεθνοποίηση του κεφαλαίου που ξεσπά στη δεκαετία του '90 
συμβαδίζει με αυτή της καταστολής και την αναβάθμισή της, ως άμυνα 
και επίθεση, για να επιτυγχάνεται η σταθερότητα του συστήματος σε 
παγκόσμιο επίπεδο. Η καταστολή θα αποτελέσει τον τόπο διαχείρισης 
των αποτελεσμάτων της διεθνοποιημένης, πλέον, βαρβαρότητας του 
καπιταλισμού, της φτώχειας και των κοινωνικών συγκρούσεων που, 
αναπόφευκτα για το σύστημα, γεννιούνται, καθώς η άγρια ανάπτυξη 
της οικονομίας και η κάλυψη των συμφερόντων των πολυεθνικών προ- 
καλούν αντιδράσεις παγκοσμίως. 

Πριν ακόμη την 11 η Σεπτέμβρη 2001 ο διεθνής συντονισμός των 
κατασταλτικών μεθοδεύσεων ήταν γεγονός. Διάφορες διακρατικές 
συνεργασίες είχαν ήδη ξεκινήσει να αποτελούν βασικό ζήτημα στην 

ατζέντα των ευρωπαϊκών αλλά και των διεθνών συναντήσεων, υπο¬ 
γράφτηκε η συνθήκη Σέγκεν και η Σύμβαση του Παλέρμο για ζητήμα¬ 
τα ασφάλειας και αστυνόμευσης, συστάθηκε η ΕυτοροΙ, εκπονήθηκαν 
διάφορα σχέδια για την αντιμετώπιση του "οργανωμένου εγκλήματος" 
και της "τρομοκρατίας". Ακόμη θεσπίστηκε από το Συμβούλιο της Ε.Ε. 
ένα ευρωπαϊκό δίκτυο δικαστικών συνδέσμων, προκειμένου να ξεπερ- 

νιούνται τα διασυνοριακά εμπό¬ 
δια στο επίπεδο πληροφοριών, 


συνεργασίας, συντονισμού κα¬ 
θώς και οι καθυστερήσεις, με τη 
βοήθεια της ύπαρξης κεντρικών 
δομών. 

Μετά την επίθεση στους δί¬ 
δυμους πύργους οι ρυθμοί που 
η "αντιτρομοκρατική εκστρα¬ 
τεία" ξεδιπλώνεται γίνονται τα¬ 
χύτατοι. Ένας πόλεμος ξεκινά με 
επεμβάσεις σε χώρες και πληθυ¬ 
σμούς που θεωρούνται συλλή¬ 
βδην τρομοκράτες, σύμφωνα με 
τους μπροστάρηδες αυτής της 
εκστρατείας. Μια σταυροφορία 
αυταρχισμού, μιλιταρισμού και 
τρομολαγνείας, υπό τη ρήση του 
Μπους "ή με μας ή με τους τρο¬ 
μοκράτες", με πολλές χιλιάδες θύ¬ 
ματα, γκουαντανάμο, συλλήψεις, 
φυλακισμούς με βάση απλές υπο¬ 
ψίες, βασανιστήρια, απαγωγές. 

Η ανάπτυξη του ίδιου πολέμου, 
υπό το πρίσμα της μηδενικής 
ανοχής, στο εσωτερικό των σύγ¬ 
χρονων δυτικών δημοκρατιών 


περιλαμβάνει τη νομική οχύρωση με ειδικά τρομονομοθετήματα, την 
ένταση του ελέγχου και της επιτήρησης, την αναβάθμιση, όχι μόνο 
αριθμητικά, των σωμάτων ασφαλείας, την προώθηση και στήριξη ενι- 
σχυμένων διακρατικών κατασταλτικών συμφωνιών, νέα πολυεθνικά 
κατασταλτικά σώματα. Τα σύγχρονα, παγκοσμιοποιημένα δόγματα 
καταστολής ριζώνουν ραγδαία στο υπόστρωμα που έχει διαμορφω¬ 
θεί, καθώς οι κοινωνίες πλέον οργανώνονται με βάση τις κυριαρχικές 
επιταγές, υπό το πρίσμα του ιδεολογήματος της ασφάλειας, του σύγ¬ 
χρονου μοντέλου ανάπτυξης της δημοκρατίας που της αντιστοιχεί 
πλήρως. 

Το ελληνικό κράτος σπεύδει να υιοθετήσει αυτά τα δόγματα, να ενι- 
σχύσει τους "πολέμους ενάντια στην τρομοκρατία", να εντείνει την 
"αντιτρομοκρατική εκστρατεία" στο εσωτερικό του με κάθε δυνατό 
τρόπο, να υπογράψει όλες τις διακρατικές συμφωνίες -από τις λίγες 
χώρες που το κάνουν αβασάνιστα. 

Ο τρομονόμος 2928 του 2001 έρχεται να εκφράσει πλήρως το 
πνεύμα του "αντιτρομοκρατικού πολέμου" στον ελλαδικό χώρο και να 
αποδώσει την έννοια του «τρομοκράτη» εκεί που η εξουσία διακρίνει 
τους κινδύνους διασάλευσης της τάξης της, λαμβάνοντας υπ' όψη τα 
δεδομένα της ελληνικής πραγματικότητας. Να αποδώσει συγκεκριμέ¬ 
να χαρακτηριστικά στον εσωτερικό εχθρό και να φροντίσει για την πα¬ 
ραδειγματική τιμωρία του. 

Όπως ειπώθηκε και στο χρονικό που παρατέθηκε πιο πριν, ο 
2928/2001 ήρθε σαν επιστέγασμα μιας μακράς πορείας αναβάθμισης 
των κατασταλτικών μεθόδωντου ελληνικού κράτους, σύμφωνης μετην 
έννοια της επιβολής της εξουσίας και με τις επιλογές της σε παγκόσμιο 
και εγχώριο επίπεδο. Υπήρξε (όπως και η συνέχειά του, ο 3251/2004) 
μια σαφέστατη επιλογή της ελληνικής κυριαρχίας και όχι αποτέλεσμα 
ξένων πιέσεων ή ένα θεσμικό πλαίσιο που θα έμενε στα χαρτιά. 

Οι τότε διαχειριστές της εξουσίας, αυτοί που στο παρελθόν είχαν 
καταργήσει 2 φορές τους τρομονόμους της ΝΔ, επέστρεψαν δυναμι¬ 
κά, θεσπίζοντας ένα πλαίσιο πολύ σκληρότερο, κατοχυρώνοντας τον 
έλεγχο και την χωρίς όρια καταστολή με μια ειδική νομοθεσία. Ο πρύ- 










τανης των ΜΑΤ Σταθόπουλος, ο πρώτος που κατάργησε το άσυλο και 
επέτρεψε την άγρια καταστολή της κατάληψης του Χημείου το '85, θα 
δηλώσει ικανοποιημένος: "έχουμε ένα σύγχρονο θεσμικό πλαίσιο για 
να αντιμετωπίσουμε το οργανωμένο έγκλημα". Η ψήφισή του από 22 
μόλις βουλευτές το καλοκαίρι του 2001, πριν ακόμη την 11 Σεπτεμβρί¬ 
ου, δεν αφήνει αμφιβολίες σε σχέση με τα όποια δημοκρατικά προσχή¬ 
ματα ή τις όποιες εξωτερικές πιέσεις. Οι ρυθμίσεις του νόμου αυτού πε¬ 
ριλαμβάνουν τη νομιμοποίηση των ειδικών μέσων παρακολούθησης 
και ελέγχου, της άρσης του απορρήτου της προσωπικής επικοινωνίας, 
της πρόσβασης σε ευαίσθητα προσωπικά δεδομένα, της λήψης με κάθε 
τρόπο γενετικού υλικού, όχι μόνο για την άμεση ενοχοποίηση αλλά και 
για τη δημιουργία τράπεζας τέτοιου υλικού, της διείσδυσης ασφαλιτών 
-υπηρεσιακών προβοκατόρων μέσα σε πολιτικές ομάδες. Ο τρομονό¬ 
μος καταργεί τους ενόρκους και ορίζει τα εφετεία των δικαστών ως αρ¬ 
μόδια δικαστήρια για τις υποθέσεις του «οργανωμένου εγκλήματος». 
Αναπροσαρμόζει το άρθρο 187 του ποινικού κώδικα «σύσταση και 
συμμορία» και εισάγει τον όρο της «εγκληματικής οργάνωσης», ανα¬ 
βαθμίζοντας και τις σχετικές ποινές. Ενθαρρύνει τη συνεργασία και τη 
ρουφιανιά θεσπίζοντας την ατιμωρησία, την απαλλαγή και ευεργετικές 
διατάξεις γενικά για όσους βοηθήσουν στην «εξάρθρωση της εγκλημα¬ 
τικής οργάνωσης». 

Χάρη σ' αυτόν τον νόμο οι δυνατότητες που, έτσι κι αλλιώς, είχε και 
αξιοποιούσε η αστυνομία τώρα επικυρώνονται και νομικά. Ακόμη, οι 
δυνατότητες αυτές συντονίζονται, στο μεγαλύτερο δυνατό βαθμό, με 
αυτές των δικαστικών οργάνων και όλες, στο σύνολό τους, με τις στο¬ 
χεύσεις της εξουσίας. 

Ποιες είναι αυτές οι στοχεύσεις: τα βασικά χαρακτηριστικά, οι άξο¬ 
νες της παγκόσμιας «αντιτρομοκρατικής εκστρατείας» ήταν απ'τη μία 
ο ισλαμικός φονταμενταλισμός, ο μουσουλμανικός κίνδυνος κι απ'την 
άλλη οι ριζοσπαστικοποιημένες δράσεις και διαθέσεις. Στον ελλαδικό 
χώρο που ο πρώτος δεν ήταν, στα ίδια μεγέθη με άλλες χώρες της δύ¬ 
σης, πραγματικά υπαρκτός, οι φόβοι και οι ανασφάλειες σε σχέση με 
την «τρομοκρατία» θα πάρουν υπόσταση σε ένα σύνολο εν δυνάμει 


κινδύνων και εχθρών, όπως ορίζονται κατά βάση από την εξουσία. Η 
ίδια και η δημόσια τάξη της, νιώθοντας την απειλή αυτών των κινδύ¬ 
νων, θα εφεύρει το ύψιστο «δικαίωμα στην ασφάλεια», καταργώντας 
σταδιακά όλα τα υπόλοιπα δικαιώματα με τις νομοθεσίες της, ειδικές 
και μη. Αυτό το κατασκευασμένο δικαίωμα θα εμφυτευτεί έντεχνα και 
μεθοδευμένα στον κατακερματισμένο κοινωνικό ιστό, που πλέον ενο¬ 
ποιείται, παίρνοντας θέση στα πλαστά διλήμματα του τύπου «ή με μας 
ή με τους τρομοκράτες», ξεκάθαρα με την πλευρά της εξουσίας. 

Ο 2928 επιδιώκει υλικά αποτελέσματα στην πάταξη της «τρομοκρα¬ 
τίας». Έτσι εφαρμόζεται στο έπακρο για την εξάρθρωση των ένοπλων 
οργανώσεων, σε συνάρτηση με όλες τις κατασταλτικές μεθόδους. Το 
τρομοκαλοκαίρι του 2002 η αστυνομία οργιάζει, η δικαστική εξουσία 
οργιάζει, τα Μ.Μ.Ε. οργιάζουν, ο τρόμος οργιάζει. Κανίβαλοι δικαστές, 
ταγμένοι στην εξουσία, περιφέρουν για μήνες το πτώμα της λεγάμε¬ 
νης αστικής δικαιοσύνης και με ξεκάθαρη εκδικητικότητα προβαίνουν 
σε προαποφασισμένες καταδίκες, αποδίδουν συλλογική ευθύνη, επι¬ 
κυρώνουν το μίσος και την εχθρότητα απέναντι στη μαχητική ιστορία 
των πολέμιωντου καθεστώτος. Οι τρομοπρακτικές που εφαρμόστηκαν 
στις περιπτώσεις 17Ν και ΕΛΑ αποτελούν χρήσιμο και πιλοτικό προη¬ 
γούμενο για την αναχαίτηση των κοινωνικών αγώνων στο μέλλον. Η 
πεμπτουσία της κατασταλτικής επίθεσης εκφράζεται εγκαινιάζοντας 
τις ειδικές συνθήκες κράτησης, χτίζοντας ταυτόχρονα δεκάδες νέες φυ¬ 
λακές. Παράλληλα ξεκινά και ο ιδεολογικός πόλεμος, η προσπάθεια να 
αφαιρεθεί το πολιτικό στοιχείο από την ένοπλη δράση. Να στιγματιστεί 
αυτή στην κοινωνία ως έγκλημα. Για να θριαμβεύσει έτσι η δημοκρατία 
ως η μόνη δυνατή επιλογή, η ταύτιση με τις επιλογές της ως η μόνη 
διαδρομή. 

Ξεκάθαρα όμως γίνονται τα κυριαρχικά σχέδια και ως προς τα μη¬ 
νύματα που θέλουν να περάσουν. Για όσους πραγματεύονται σχέδια 
αντίστασης για το μέλλον αλλά και για τα όρια μέσα στα οποία θα 
εκτείνονται οι ελεύθερες αναπνοές. Όλες οι διατάξεις του τρομονό¬ 
μου εμπεριέχουν τη δυνατότητα εκμηδένισης των αμφισβητιών. Εί¬ 
ναι χαρακτηριστικό ότι διώκεται και η ένταξη σ'αυτό που ορίζεται ως 

«εγκληματική οργάνωση», χωρίς να είναι απαραίτητο να έχει τελεστεί 
«αξιόποινη πράξη». Δεν τιμωρείται, δηλαδή, μόνο η πράξη αλλά και η 
πρόθεση. Επιπλέον, η ασάφεια και η ελαστικότητα πολλών σημείων του 
δίνουν τη δυνατότητα στους μηχανισμούς να παρεμβαίνουν με βάση 
τα δικά τους κριτήρια, σε ένα μεγάλο σύνολο δράσεων και δραστηριο¬ 
τήτων. Και, καθώς η «τρομοκρατική απειλή» με τη μορφή των ένοπλων 
οργανώσεων θεωρείται για την εξουσία ότι έχει λήξει, ο εκφοβισμός 
της τιμωρίας και των βαρύτατων ποινών τώρα κατευθύνεται σε χώ¬ 
ρους, ομάδες και άτομα που ενεργοποιούνται πάνω στο σκεπτικό της 
σύγκρουσης. 

Η τιμωρία είναι, βέβαια, το ένα σκέλος του τρομονόμου. Το άλλο ; 
επιχειρεί να πλήξει τον πυρήνα των σχέσεων κράτους - αμφισβήτησης ! 
■ - κοινωνίας και να ρυθμίσει τη διαμόρφωση αυτών των σχέσεων με > 
; τους ευνοϊκότερους για την κυριαρχία όρους. Αυτούς που απαιτούν | 
! την καθολική πειθάρχηση, τη ζωή μέσα σε περιοριστικούς όρους. 

Μετά την ψήφιση του τρομονόμου και την εφαρμογή του στις υποθέ¬ 
σεις 17Ν και ΕΛΑ, τα κομβικά γεγονότα για το ελληνικό κράτος, που θα 
λειτουργήσουν σαν δίαυλοι για να εγκατασταθεί, αξιακά ως δικαιολο¬ 
γημένη, η νέα νομοθεσία στην κοινωνική συνείδηση είναι η ελληνική 
προεδρία το 2003 και η διοργάνωση των Ολυμπιακών αγώνων το 2004. 
Μάλιστα, κατά την περίοδο πραγμάτωσης της μεγάλης εθνικής ιδέας, 
οι κατασταλτικοί μηχανισμοί και το οπλοστάσιό τους θα ενισχυθούν 
ακόμα περισσότερο, αφήνοντας παρακαταθήκη για ένα ζοφερό μέλ¬ 
λον. Αυτό κρίθηκε και προβλήθηκε ως αναγκαίο, αφού, μέχρι να γίνει η 
ολυμπιάδα, ήταν ένα στοίχημα που απειλούνταν πανταχόθεν, από κάθε 
είδους εχθρούς. Το θολό νομικό πλαίσιο, σε σχέση με την εισαγωγή 
τότε των νέων τεχνολογιών επιτήρησης και ελέγχου, που σκόπιμα δεν 
ξεκαθαρίζει μέχρι σήμερα, παρά μόνο προς το χειρότερο, επιβεβαιώνει 
αυτό που συνεχώς ακουγόταν. Ότι, δηλαδή, όλα αυτά τα μέτρα ήρθαν 
για να μείνουν. Η κατάσταση έκτακτης ανάγκης, με αφορμή την Ολυ¬ 
μπιάδα, ενισχυμένη από το δόγμα της μηδενικής ανοχής, συνεχίζει την 
επιβολή της ως πραγματικότητα μέχρι σήμερα. 

Ενισχυτικά προς τον Ιο τρομονόμο ήρθε ο νόμος 3251 του 2004. 


Ο στόχος τώρα να θεσπιστεί το ευρωπαϊκό ένταλμα σύλληψης και 
να τροποποιηθούν - συμπληρωθούν άρθρα και σημεία του 2928 (το άρ¬ 
θρο 187 του ποινικού κώδικα αντικαθίσταται, προστίθεται το 187Α και 
αυτό με τη σειρά του, μετά από προσθήκες, λαμβάνει τον αριθμοί 87Β). 
Πιο πριν όμως γίνονται και άλλες κινήσεις. Η «αντιτρομοκρατική» πρε¬ 
μούρα, πατώντας μεθοδευμένα πάνω στο γενικευμένο φόβο για τα 
λεγάμενα τυφλά χτυπήματα (όπως αυτά στο Λονδίνο και τη Μαδρίτη) 
εκφράζεται, συν τοις άλλοις και με νέα πακέτα μέτρων από τις ΗΠΑ 
προς την Ευρώπη. Η ΕυτοροΙ με συνεχείς εκθέσεις της βαφτίζει «τρομο¬ 
κράτες» και εντάσσει στην «τρομοκρατική δραστηριότητα» αναρχικές 
- εξεγερσιακές ομάδες και δράσεις που εκφράζονται στις συναντήσεις 
ενάντια στην παγκοσμιοποίηση, ενώ τα σενάρια περί «αναρχικού τρι¬ 
γώνου» (Ιταλία - Ισπανία - Ελλάδα) δίνουν και παίρνουν.Το 2003, μέσα 
στις εργασίες της Ε.Ε. και υπό την ελληνική προεδρία επικυρώνεται με 
υπογραφή η συμφωνία έκδοσης, δικαστικής συνεργασίας και συνδρο¬ 
μής μεταξύ Ευρωπαϊκής Ένωσης και ΗΠΑ. 

Έτσι φτάνουμε στο Ευρωπαϊκό Ένταλμα Σύλληψης. Αυτό είχε προ- 
ταθεί από το 2001 ακόμη, προκειμένου να ενισχύσει τους μηχανισμούς 
καταστολής της Ευρώπης - Φρούριο, μετά την 11η Σεπτεμβρίου. Ει- 
σάχθηκε σαν νομοθεσία στον ελλαδικό χώρο πολύ αργότερα και συ¬ 
γκεκριμένα το καλοκαίρι του 2004, πριν τους ολυμπιακούς αγώνες, σαν 
πακέτο μαζί με την απόφαση πλαίσιο της Ε.Ε. για την «τρομοκρατία» και 
τον ορισμό της. Σύμφωνα με το ένταλμα μπορεί να γίνεται έκδοση όχι 
μόνο κατάδικων και υπόδικων αλλά και απλών υπόπτων, ακόμη και για 
ασήμαντα αδικήματα, χωρίς να είναι απαραίτητη η σύναψη κατηγορη¬ 
τηρίου. Υποβοηθούμενο από τη συνθήκη Σέγκεν το Ε.Ε.Σ. μειώνει το 
χρόνο έκδοσης σε μέρες αντί για μήνες, όπως ίσχυε πριν, ενώ καταργεί 
και την έννοια του πολιτικού και το ρόλο που έπαιζε αυτή σαν λόγος 
άρνησης έκδοσης υπόπτων από τις χώρες στις οποίες ζητούσαν άσυ¬ 
λο. 

Μαζί με το ευρωένταλμα ψηφίστηκε και ο ευρωτρομονόμος που 
στο εγχώριο «δίκαιο» εισάχθηκε σαν τροποποίηση του 1ου τρομονό¬ 
μου. Το κενό που είχε αφήσει αυτός, καθώς δεν έδινε, ούτε άμεσα ούτε 

έμμεσα, ορισμό της έννοιας του «τρομοκράτη», αφήνοντας σκόπιμα 
θολό το πεδίο, επιχειρείται να καληφθεί τώρα, κυρίως με βάση έναν 
κατάλογο, όπως αυτός διαμορφώθηκε με απόφαση του Συμβουλίου 
της Ε.Ε. 

Έτσι, με βάση τον ενιαίο ορισμό της «τρομοκρατίας», ως τέτοια ορί¬ 
ζεται η δράση που, προκαλώντας φόβο στον πλυθησμό, αποσκοπεί να 
αναγκάσει μια κυβέρνηση ή έναν διεθνή οργανισμό να ενεργήσει ή να 
απέχει από κάποια πράξη, καθώς και που αποσκοπεί να βλάψει σοβαρά 
ή να καταστρέψει τις θεμελιώδεις συνταγματικές, πολιτικές, οικονομι¬ 
κές δομές μιας χώρας ή ενός διεθνούς οργανισμού. Ακόμη, «τρομοκρα¬ 
τικά» χαρακτηρίζονται πολλά, μέχρι πρότινος, μικροαδικήματα, ενώ 
θεσμοθετείται και η ατομική έννοια του τρομοκράτη, ως μεμονωμένου 
δράστη, που δε χρειάζεται αναγκαστικά να ανήκει σε οργάνωση. Άλλα, 
εξίσου σημαντικά, στοιχεία αυτού του νόμου: επεκτείνεται η παραγρα¬ 
φή αδικημάτων στα 30 χρόνια - κατόπιν άρχισε να συζητιέται και η κα¬ 
τάργηση της παραγραφής για τις «τρομοκρατικές πράξεις»- διώκονται 
και οι ύποπτοι πράξεων, τιμωρούνται με πολυετή κάθειρξη οι «διευθυ¬ 
ντές» των οργανώσεων, καθώς και όσοι παρέχουν οικονομική ενίσχυση 
και πληροφορίες σε «εγκληματικές ομάδες». 

Και ακόμη παραπέρα: ο νόμος αυτός ποινικοποιεί τη συμμετοχή σε 
οργάνωση, χωρίς να είναι αναγκαστικό να έχει διαπραχθεί κάποια πρά¬ 
ξη. Αν ένας κάνει κάτι που ορίζεται ως τρομοκρατικό, τιμωρούνται όλοι 
γι' αυτό, αν τους εντάξουν στην ίδια ομάδα. Ποινικοποιείται και τιμω¬ 
ρείται η φρονηματική συμπεριφορά ως «τρομοκρατική απειλή». Για τον 
χαρακτηρισμό και την τιμωρία μιας πράξης ως «τρομοκρατικής» απαι¬ 
τείται να έχει τελεστεί αυτή «με τρόπο ή σε έκταση ή υπό συνθήκες που 
είναι δυνατόν να βλάψουν σοβαρά μία χώρα ή ένα διεθνή οργανισμό», 
ενώ για την ομάδα και για το άτομο/μέλος, προκειμένου να αποδοθεί 
ο ίδιος χαρακτηρισμός και, άρα και η τιμωρία, δεν απαιτείται η πράξη, 
αλλά αρκεί και ο σκοπός μόνο. Γίνεται διπλασιασμός ή και πολλαπλασι¬ 
ασμός των ελάχιστων ορίων των ποινών, όταν αφορούν τις προαναφε- 
ρόμενες πράξεις και επιβάλλονται 2 ποινές για μια πράξη. Επίσης, όσοι 
βοηθούν στην εξάρθρωση «εγκληματικής ομάδας» δεν διώκονται. Με 


την τροποποίηση του νόμου, επεκτείνονται όλες οι ρυθμίσεις, σε σχέση 
με τις «τρομοκρατικές πράξεις» και στα συνακόλουθα που ίσχυαν με 
τον 1 ο τρομονόμο, δηλαδή: στα μέτρα επιείκειας, στην προστασία και 
ανωνυμία των μαρτύρων κατηγορίας, στη δυνατότητα απαλλαγής εκεί¬ 
νων οι οποίοι θα δώσουν χρήσιμες πληροφορίες για τις τρομοκρατι¬ 
κές ενέργειες και οργανώσεις, στη δυνατότητα επιβολής ελαττωμένης 
ποινής στους μεταμεληθέντες, στη δυνατότητα αναστολής της ποινής 
τους, στην άρση του απορρήτου των επικοινωνιών, στην ηλεκτρονι¬ 
κή παρακολούθηση, στην ανέλεγκτη χρήση προσωπικών δεδομένων, 
στην ανακριτική διείσδυση, στην απαγόρευση ενδίκων μέσων κατά του 
παραπεμπτικού βουλεύματος, στις ειδικές ρυθμίσεις για την ανάκριση, 
το ϋΝΑ και την προδικασία. 

Μαζί μ' όλα αυτά, η αυθαιρεσία στον ορισμό μιας ενέργειας ως 
«τρομοκρατική πράξη», υπό την κυριαρχία της υποκειμενικής κρίσης 
-μπάτσων, δικαστών και λοιπών ταγών της εξουσίας- είναι γεγονός. 
Επιπλέον, το πολιτικό στοιχείο και πάλι εξοβελίζεται, προκειμένου να 
μην έχουν αρμοδιότητα τα μικτά ορκωτά, να μην υπάρχουν ένορκοι και 
έτσι να υπάρχει η δυνατότητα οι αποφάσεις να ορίζονται εξ' ολοκλή¬ 
ρου από τις εξουσιαστικές επιταγές. Με την εξαίρεση αυτών που ορί¬ 
ζονται ως «τρομοκρατικές πράξεις» από την αρμοδιότητα των μικτών 
ορκωτών δικαστηρίων η δημοκρατία παραβιάζει το ίδιοτηςτο σύνταγ¬ 
μα σύμφωνα με άρθρο του οποίου «τα κακουργήματα και τα πολιτικά 
εγκλήματα δικάζονται από μικτά ορκωτά δικαστήρια...». Η εξαίρεση 
αυτή είναι κραυγαλέα εάν ληφθεί υπόψη ότι ο ίδιος νομοθέτης, που 
θεωρεί σχεδόν επαρκές το υποκειμενικό στοιχείο για να επιβαρύνει την 
ποινική μεταχείριση του «δράστη» και νομοθετεί πάνω σε αυτό, το θεω¬ 
ρεί ανεπαρκές για να χαρακτηρίσει το έγκλημά του ως πολιτικό, παρότι 
μάλιστα από τον χαρακτηρισμό αυτό δεν απορρέει καμία προνομιακή 
ουσιαστική συνέπεια υπέρ του «δράστη». 

Εντελώς εξόφθαλμα, οι εχθροί του συστήματος ορίζονται με ενι- 
σχυμένη δυνατότητα και ευκολία πλέον ως τρομοκράτες, ενώ αντί¬ 
στοιχες πράξεις, όταν γίνονται για την εγκαθίδρυση δημοκρατικού 
καθεστώτος δεν ορίζονται ως «τρομοκρατικές». «Πολιτικό έγκλημα», 





σύμφωνα με τον ίδιο νόμο, αποτελούν το πραξικόπημα, η εσχάτη προ¬ 
δοσία, η κατασκοπία... 

Η δημοκρατία, επιβάλλοντας την ισχύ της, φροντίζει και το προσω¬ 
πείο της, ξεκαθαρίζοντας σε όσους θα διαμαρτυρηθούν για τα δικαι¬ 
ώματα, ότι άλλο η τρομοκρατική πράξη και άλλο η δημοκρατική δι¬ 
εκδίκηση (συνδικαλιστική δράση). Εδώ αξίζει να σημειωθεί 
το εξής: Εκεί που μπορεί να προσδιοριστεί στενά μια 
πεπερασμένη κατηγορία δικαιωμάτων, υπέρ των 
οποίων έχει το δικαίωμα ο «δράστης» να απο¬ 
σκοπεί, για να μη χαρακτηριστεί η δράση του 
«τρομοκρατική», εκεί αναγνωρίζεται ο σκοπός 
ως κριτήριο εξαίρεσης. Όταν ο σκοπός είναι 
γενικότερος, δεν αρκεί να αποσκοπεί αλλά 
πρέπει και να εκδηλώνεται ως προσπάθεια 
εγκαθίδρυσης ή διαφύλαξης ή αποκατά¬ 
στασης του δημοκρατικού πολιτεύματος, 
πράγμα που βέβαια αντικειμενικοποιείται, 
έτσι ώστε να κρίνεται με τα κριτήρια του νο- 
μοθέτη,του αστυνομικού και του δικαστή και 
όχι με τα κριτήρια του «δράστη». 

Σύμφωνα με τις δηλώσεις του Παπαληγού- 
ρα -τότε υπουργός δικαιοσύνης και εισηγητής 
κατά την ψήφηση του 2ου τρομονόμου- «επα¬ 
νακαθορίζονται τα όρια των Συνταγματικών Δι 
καιωμάτων με βάση τις νέες κοινωνικοπολιτικές 
συνθήκες» και επίσης « ασφάλεια και ελευθερία απο¬ 
τελούν αλληλένδετα αγαθά που προασπίζονται από το 
νομοσχέδιο αυτό»... Οι πολίτες λοιπόν μπορούν να είναι 
διπλά ήσυχοι, καθώς με τον ίδιο νόμο και τα δικαιώματά 
τους οριοθετούνται και προασπίζονται και οι... τρομοκρά¬ 
τες θα τιμωρούνται αποτελεσματικά! 

Σε μια πρώτη φάση, μπορούμε να πούμε ότι και ο 2ος 
τρομονόμος - ο 1 ος συνεχίζει να ισχύει παράλληλα... - επιχει¬ 




ρεί να επικυρώσει την απαξίωση πράξεων που ορίζονται απ'αυτόν ως 
«τρομοκρατικές», ποινικοποιώντας τες και τιμωρώντας τες βαρύτατα. 
Σ' αυτές αποδίδει, σύμφωνα πάντα με την κυρίαρχη σκέψη, επιπλέον 
άδικο, σε σχέση με ό,τι άλλο ορίζεται, με βάση πάντα την ίδια σκέψη, 
ως έγκλημα, καθώς αυτές πλήττουν ένα πολύ σημαντικό για την εξου¬ 
σία «αγαθό», τη δημόσια τάξη. 

Και ερχόμαστε στην ουσία. Η κυριαρχία θωρακίζε¬ 
ται θεσμικά και νομικά με αναβαθμισμένα εργαλεία 
και όργανα. Ένα πολύ βασικό σκοπούμενό της η 
τιμωρία, πραγματική και παραδειγματική, των 
συνειδητών εχθρών της. Καθόλου ασήμαντο 
σκοπούμενο, μιας και με τις πολυετείς ποι¬ 
νές επιχειρείται να εξουδετεροποιηθούν και 
να απενεργοποιηθούν για μακρύ χρονικό 
διάστημα ανέλεγκτες και απείθαρχες ατο¬ 
μικότητες και συλλογικότητες, που μεταφέ¬ 
ρουν το βίωμα της έμπρακτης εναντίωσης 
στο υπάρχον με πραγματικούς όρους στην 
καθημερινή πραγματικότητα. Επιπλέον ση¬ 
μαντικό, καθώς την καθημερινή συνάντηση, 
το κοινό βίωμα των αρνήσεών μας η εξουσία 
προσπαθεί να το διακόψει με την επιβολή πο¬ 
λύχρονης ομηρίας, να το διασπάσει με την επι- 
χειρούμενη επιβολή του φόβου απέναντι στην 
υποτιθέμενη παντοδυναμία της... Θα επανέρθου¬ 
με εδώ... 

Πέρα από την αναβάθμιση όμως σε θεσμικό, νομι¬ 
κό και επιχειρησιακό επίπεδο, εξίσου σημαντική είναι η 
προβολή της εξουσιαστικής θεώρησης ως υπερέχουσα 
ή και μοναδική επιλογή σε πολιτικό, ιδεολογικό και συ¬ 
νειδησιακό επίπεδο. Εδώ έρχεται να παίξει μεγάλο ρόλο 
η ιδεολογική επίθεση που εξαπολύει η κυριαρχία παράλ¬ 
ληλα με την κατασταλτική. Δράσεις, πράξεις, πρακτικές και, 





φυσικά, οι σκέψεις και οι διαθέσεις που τις γεννούν απονοηματοδοτού- 
νται, διαστρεβλώνονται, βαφτίζονται «τρομοκρατικές», συντροφικές 
σχέσεις και συναντήσεις στοχοποιούνται ως «εγκληματικές», με γενι¬ 
κότερο σκοπό να καταδειχθούν στα ευρύτερα σύνολα ως ξεκομμένα, 
περιθωριακά στοιχεία και ως απομονωμένα να ποινικοποιηθούν στην 
όποια κοινωνική συνείδηση, για να κατασταλούν ευκολότερα και απο¬ 
τελεσματικότερα. Βέβαια, αποδέκτες αυτής της επίθεσης μπορεί πρώ¬ 
τα και κύρια να είναι οι αναρχικοί και οι ξεκάθαροι εχθροί της εξουσια¬ 
στικής βαρβαρότητας, όμως τα μηνύματα και τα βέλη της στρέφονται 
και ενάντια σε όποια άτομα και κομμάτια επιλέγουν να εναντιωθούν 
στις εξουσιαστικές επιλογές, έστω και με το ελάχιστο σκεπτικό της αντί¬ 
στασης. Ο κατάλογος των «τρομοκρατικών πράξεων» είναι μακρύς και 
έπεται και συνέχεια... Και ακόμα, ο πιο εύκολος στόχος του «πολέμου 
ενάντια στην τρομοκρατία» δεν παύουν να είναι οι αποκλεισμένες και 
ανεπιθύμητες ομάδες, οι απανταχού κολασμένοι, οι μετανάστες. Ειδικά 
οι τελευταίοι, θεωρούμενοι ως υπεύθυνοι για όλωντων ειδών τα «εγκλή¬ 
ματα» και ειδικότερα για το μεγαλύτερο, αυτό της «παράνομης εισόδου 
στη χώρα», στοχοποιούνται με διπλό όφελος για την κυριαρχία. Απ'την 
μια, στην καταστολή που δέχονται δύσκολα θα προβάλλουν αντιστά¬ 
σεις, λόγω θέσης και έτσι αποτελούν άριστο πειραματικό «αντικείμενο» 
για τις κατασταλτικές μεθοδεύσεις. Απ' την άλλη, προβαλλόμενοι ως 
«εσωτερικός εχθρός», εύκολα η στοχοποίησή τους γίνεται αποδεκτή 
από την κοινωνία, που σπεύδει να ταυτιστεί με τους ορισμούς και τις 
επιλογές της εξουσίας και να συναινέσει, όχι μόνο παθητικά, αλλά, στη 
συγκεκριμένη περίπτωση, πολλές φορές και ιδιαίτερα ενεργητικά και 
δυναμικά. 

ρ ^ Αναλύοντας λίγο περισσότερο τις ειδικές νομοθεσίες και την κα¬ 
ι τασταλτική στρατηγική μπορούμε να πούμε ότι εξίσου σημαντική με 
την απόδοση ποινής και τιμωρίας είναι και η λειτουργία τους ως ειδικά 
ιδεολογικά και θεσμικά όπλα που στοχεύουν στην επίτευξη μιας επιθυ- 
I μητής κοινωνικής πραγματικότητας. Τα στοιχεία αυτής: Η δημόσια 
I τάξη, ορισμένη εξολοκλήρου από την εξουσία, και η ομαλότητα να 
διατηρούνται αδιασάλευτες. Το πότε και το τι τις απειλεί πάλι ορίζεται 


εξ' ολοκλήρου από την εξουσία, που έντεχνα και μεθοδευμένα, μέσα 
από την πλύση εγκεφάλου και την προβολή του κυρίαρχου λόγου από 
τα Μ.Μ.Ε. φιλοδοξεί να μην αφήνει περιθώρια για αμφισβητήσεις, παρά 
μόνο για ταύτιση και συμμόρφωση. Ο,τιδήποτε κινείται ανταγωνιστι¬ 
κά, εχθρικά, πολεμικά προς το υπάρχον, το σύστημα, την εξουσία 
και την τάξη της πρέπει να αντιμετωπίζεται με ποινικούς όρους και πα¬ 
ράλληλα να αποπολιτικοποιείται. Να θεωρείται από το σύνολο έγκλη¬ 
μα, πράξη του «εσωτερικού εχθρού» που στρέφεται κατά του γενικού 
συμφέροντος. Το σύνολο και τα συμφέροντά του -και πάλι ορισμένα 
με του κυριαρχικούς όρους- δεν είναι παρά ατομικά συμβόλαια, που 
βαδίζουν παράλληλα, που μετρούν τη ζωή με όρους αποτελεσματικό- 
τητας και κέρδους, όπως αυτό επιτυγχάνεται βάσει της ανάπτυξης, 
της προόδου, τους κέρδους της κυριαρχίας. Άλλωστε, η τακτική του 
διαιρεί και βασίλευε είναι πάγια επιλογή των αρχόντων και των αφεντι¬ 
κών. 

Στη σύγχρονη πραγματικότητα ένα σύνολο νόμων και νομοθε- 
τημάτων, όχι μόνο ειδικών, διευρύνουν συνεχώς τους ορισμούς της 
εξουσίας για το «παράνομο, το έγκλημα, την τρομοκρατία, την απειλή 
της δημόσιας τάξης». Ο κοινωνικός κατακερματισμός προχωρά στην 
ουσία των σχέσεων, τόσο των ανθρώπων μεταξύ τους, όσο και αυτών 
με την εξουσία. Από τη μια οι πολίτες και από την άλλη οι «εχθροί» που 
είναι «ξένοι, ακροκινούμενοι, περιθωριακοί, τρομοκράτες», που αγω¬ 
νίζονται, διαδηλώνουν, απεργούν, παρεμποδίζουν, καταλαμβάνουν 
δημόσια κτίρια, για να μην μιλήσουμε για πιο ριζοσπαστικές δράσεις... 
Για να επιτευχθεί η ομαλότητα πρέπει με κάθε τρόπο οι κοινωνικές δρά¬ 
σεις, αν όχι να εκλείψουν και να εξοντωθούν, σίγουρα να αποβάλουν 
διαπαντός την έννοια της σύγκρουσης. Να κινούνται μέσα στα όρια 
που θέτουν η δημοκρατική διευθέτηση και η συνδιαλλαγή. Διαφο¬ 
ρετικά είναι «εγκληματικές, τρομοκρατικές, αντικοινωνικές». 

Σημαντικό είναι εδώ να τονίσουμε το άλλο βασικό χαρακτηριστικό 
που διαμορφώνει την υπάρχουσα κοινωνική πραγματικότητα. Το ρί¬ 
ζωμα του φόβου και της γενικευμένης ανασφάλειας στα μυαλά των 
ανθρώπων, που η μεθόδευσή τους, σαν ιδέα, έχει μακρύ παρελθόν και 

αποτελεί μια συνταγή ιστορικά δοκιμασμένη για την εξουσία. Σήμερα, 
ωστόσο, πιο έντονα από ποτέ, ο φόβος, η ανασφάλεια, η ρευστότητα 
επανεισάγονται στις σχέσεις ατόμων και συνόλων σαν ασφάλεια και 
συνοχή, ορισμένες εξολοκλήρου από την κυριαρχία. Το αίτημα της 
προστασίας από τον «εχθρό», που απειλεί ανά πάσα στιγμή και από 
παντού, δικαιολογεί κάθε επέμβαση του κράτους, της αστυνομίας, 
των νόμων, των δικαστών. Θεωρεί φυσιολογική την στρατιωτικοποίη- 
ση της καθημερινότητας με τα άρτια εξοπλισμένα σώματα ασφαλείας 
να κυκλοφορούν και να επιβλέπουν κάθε στιγμή και νομιμοποιεί την 
ύπαρξη των δικτύων και των συστημάτων ασφυκτικού ελέγχου. Η 
εσωτερίκευση της καταστολής οδηγεί στην αυτοπειθάρχηση αλλά 
και στη συναίνεση, την αδιαμαρτύρητη αποδοχή ακόμα και των πιο 
ωμών κατασταλτικών χειρισμών, προεξοφλεί τη χειραγώγηση ατόμων 
και συνόλων. Οι φοβισμένες συνειδήσεις εύκολα συναινούν και δύσκο¬ 
λα αμφισβητούν. Και εύκολα βρίσκουν κοινά σημεία και εδάφη, στρε- 
βλώς εννοούμενα και ορισμένα από την εξουσία, πάνω στους κοινούς 
φόβους και τις κοινές ανασφάλειες. Αυτή η αλλοτριωμένη ενότη¬ 
τα όχι μόνο ευνοεί την πραγμάτωση των κατασταλτικών σχεδια- 
σμών απρόσκοπτα, με το ελάχιστο κόστος, αλλά αναπαράγει την 
εξουσία στο πλέγμα των κοινωνικών σχέσεων, χωρίς να χρειάζεται 
αυτή να επιβάλλεται εξόφθαλμα. 

Και επιστρέφουμε εκεί απ' όπου ξεκινήσαμε. [Φόβος, τρόμος, νόμος, 
κατακερματισμός, ανασφάλεια, ασφάλεια, έγκλημα, δράση, αντίσταση, 
δίκαιο, δικαιοσύνη, καταστολή...[ αλίμονο αν δεχτούμε την παντοδυ¬ 
ναμία την εξουσίας και των μηχανισμών της σαν γεγονός! Σπάμε τους 
ορισμούς της, σπάμε τον κυρίαρχο λόγο στο δρόμο, στις πόλεις, στις 
γειτονιές που ζούμε με τα δικά μας μηνύματα, με τις δικές μας πράξεις, 
με τα δικά μας μέσα. Σπάμε στο δρόμο το φόβο, γιατί δε μας φοβίζουν, 
μας εξοργίζουν. Αν ο στόχος τους είναι οι νεκρές πόλεις, εμείς μέσα σ' 
αυτές, όπου κανείς δεν είναι ελεύθερος, βρίσκουμε και δημιουργούμε 
όλους τους λόγους και όλους τους τρόπους για να ζούμε στιγμές ελευ¬ 
θερίας. Απέναντι στο «δεν είμαι τρομοκράτης, δεν με αφορά», απένα¬ 
ντι στους διαχωρισμούς, στεκόμαστε επιδιώκοντας και δημιουργώντας 


σημεία συνάντησης. Μεταξύ μας, με τους άλλους, στο δρόμο. Εκεί που 
συναντιούνται οι καθημερινές μας αρνήσεις και πράξεις απέναντι στην 
αναβάθμιση της καταστολής, στα καθημερινά εγκλήματα της εξουσίας, 
στην ολοένα αυξανόμενη βαρβαρότητά της.. Και κυρίως, δυναμώνο¬ 
ντας την αλληλεγγύη. Με τους απανταχού κολασμένους, μεταξύ μας, 
με τους φυλακισμένους, με τους διωκόμενους, με τους συντρόφους. 
Μαζί μάθαμε να πολεμάμε και μαζί θα συνεχίσουμε. Ο καθένας από 
τη θέση του, επανενεργοποιώντας την, ενεργοποιώντας ο ένας τον 
άλλο. Τα τείχη σπάνε από τις φωνές μας, των μέσα και των έξω. Οι αλυ¬ 
σίδες σπάνε με τα νήματα που μαζί κρατάμε, οι μέσα και οι έξω. Όλα συ¬ 
νεχίζονται... ]νομιμότητα, τρομοκράτες, αθώοι, ένοχοι, δικαιοσύνη...] 
στέλνουμε στον αγύριστο τους ορισμούς της εξουσίας, γιατί ο θάνατος 
που αποπνέουν δε μας αφορά, οι διαχωρισμοί που προσπαθεί να επι¬ 
βάλλει, μεταξύ των άλλων, μεταξύ εμάς και των άλλων, μεταξύ μας...δεν 
μπορεί να μας αφορούν. Υπάρχουν και οι δικές μας οι λέξεις. Και κυρί¬ 
ως οι δικές μας οι πράξεις. Κι εκεί τους όρους τους δημιουργούμε εμείς. 
Αλληλεγγύη, δράση, σύγκρουση, πράξη, επίθεση, πόλεμος. Μέχρι να 
ξανασυναντηθούμε με τους φυλακισμένους στο δρόμο, κανείς μας δε 
θα'ναι ελεύθερος. Γι'αυτό και μαζί συνεχίζουμε να πολεμάμε... 




Από το καλοκαίρι του 2005, οπότε συλ- 
λαμβάνονται οι 3 για την υπόθεση των απαλ- 
λοτριωμένων ασπίδων, ξεκινά μια χρονική 
περίοδος μέσα στην οποία πολλοί αναρχικοί 
προφυλακίζονται, διώκονται, τιμωρούνται 
εκδικητικά και παραδειγματικά για τη δράση 
τους. Παγιώνεται η τακτική των συνοπτικών 
προφυλακίσεων, που λειτουργούν και ως 
προληπτική τιμωρία και γίνονται ακόμα και 
με «ενδείξεις ενοχής», χωρίς επαρκή ή με 
κατασκευασμένα στοιχεία. Διογκώνονται 
τερατωδώς κατηγορητήρια, προκειμένου 
να υπάρχει έδαφος εφαρμογής των ειδικών 
τρομονομοθετημάτων. 

Τα παραπάνω γίνονται φανερά και στην πε¬ 
ρίπτωση του αναρχικού Βαγγέλη Μποτζατζή 
και των 3 διωκόμενων για την ίδια υπόθεση 
συντρόφων που καταζητούνται. Οι ασφαλί- 
τικες καταθέσεις, η «μαρτυρία» ενός χαφιέ 
της καθημερινότητας (σεκιουριτά) και, κυρί¬ 




ως, μια κατασκευασμένη μαρτυρία - προιον 
ανάκρισης με απειλές και αφόρητη ψυχολο¬ 
γική πίεση - πού έχει ανακληθεί νομικά και 
δημόσια, συνθέτουν τη «νέα μεγάλη επιτυχία 
της αστυνομίας». 

Το όργιο καταστολής των συμμοριών (ΕΥΠ, 
ασφάλεια, αντιτρομοκρατική) της ΓΑΔΟ κα¬ 
ταλήγει στην προφυλάκιση απ'τις 29/11/07 
του Β. Μποτζατζή και την έκδοση 3 ενταλμά¬ 
των σύλληψης. Και στους 4 συντρόφους απο¬ 
δίδεται μια σωρεία εμπρηστικών επιθέσεων 
ενώ με βάση τον τρομονόμο κατηγορούνται 
με 5 κακουργήματα και 3 πλημμελήματα, κα¬ 
τηγορίες που τις αρνούνται. 

Για άλλη μια φορά η συνεπής και συνειδητή 
στάση 4 αναρχικών θα είναι το «στοιχείο» για 
την μετατροπή τους σε «ένοχους» και 
«τρομοκράτες». Οι συντροφικές και φιλικές 
σχέσεις θα ονομαστούν 
«εγκληματική» οργάνωση. Ζωές ανυπότα¬ 


κτες, που πραγματώνουν καθημερινά στο 
δρόμο πολύμορφα την αλληλεγγύη και την 
αξιοπρέπεια, που οξύνουν την πολεμική 
απέναντι στη βαρβαρότητα και τα εγκλήμα¬ 
τα της εξουσίας, μπαίνουν στο στόχαστρο. Η 
εξουσία επιδιώκει να τις τυλίξει σε μια κόλα 
χαρτί που λέγεται τρομονόμος. Στοχεύει να 
απενεργοποιήσει έτσι τις αντιστάσεις, τις 
δράσεις, τους αγώνες. Παράλληλα, στέλνει 
και σαφέστατα μηνύματα εκφοβισμού και 
παραδειγματισμού, όχι μόνο σε όποιον δρα 
ενάντιά της αλλά και σε όποιον τολμά να το 
σκεφτεί. Τα όρια είναι αυτά που θέτει η ολο¬ 
κληρωτική δημοκρατία. Έξω από αυτά όλοι 
είναι εν δύναμη τρομοκράτες. Οι ειδικές νο¬ 
μοθεσίες και όλοι αυτοί που τις εισάγουν και 
τις εκτελούν θα φροντίσουν τα μέγιστα γι' 
αυτό. 



Η αλληλεγγύη δεν έπαψε ποτέ να αποτελεί αναπόσπαστο κομμάτι 
των αντιστάσεων της κοινωνίας, ενάντια στους εκάστοτε σχεδιασμούς 
της κυριαρχίας, δημιουργώντας, σε κάποιες περιπτώσεις ταυτόχρονα 
συνθήκες ανατρεπτικής ρήξης και αναδημιουργίας. Βέβαια, σημαντική 
προϋπόθεση γι' αυτό είναι το ξεπέρασμα των ρόλων από πλευράς των 
αντιστεκόμενων, περνώντας από την κατάσταση της παθητικότητας 
και της παραίτησης στη σκέψη και τη δράση, αφήνοντας πίσω διαμε- 
σολαβητικούς μηχανισμούς και απολογητές του συστήματος. 

Μιλώντας γι' αυτήν είναι σημαντικό να αναφέρουμε ότι το νόημα 
και η δυναμική της εξαρτιόταν ανέκαθεν από τα υποκείμενα που την 
πλαισίωναν και τις στοχεύσεις που αυτά είχαν, ενώ σημαντικό ρόλο συ¬ 
νέχιζε και συνεχίζει να παίζει η κυριαρχία με τους μηχανισμούς αφο¬ 
μοίωσης και την απονοηματοδότηση κάθε έννοιας εχθρικής ως προς 
αυτήν. Εδώ έχει αξία να σταθούμε διερευνώντας τις διάφορες εκφάν¬ 
σεις της αλληλεγγύης, έτσι όπως εκφράζονται σήμερα από ένα μεγάλο 
μέρος της κοινωνίας, δηλαδή με βάση την κυρίαρχη λογική. 

Ακούγοντας κάποιος την λέξη αλληλεγγύη μπορεί να σκεφτεί πολλά 
πράγματα. Η σημασία της λέξης, έτσι όπως την αντιλαμβάνεται το με¬ 
γαλύτερο κομμάτι της κοινωνίας, μπορεί να ξεκινάει από τους δεσμούς 
που ενώνουν κάποιο κοινωνικό σύνολο μέχρι την αλληλοβοήθεια, τον 
ανθρωπισμό, την συμπαράσταση. Αυτά, σε ένα γενικότερο πλαίσιο, 
ισχύουν και όντος αποτελούν βασικά συστατικά της αλληλεγγύης με το 
ένα να συμπληρώνει το άλλο. 

Από τη άλλη, όταν το μεγαλύτερο ποσοστό της κοινωνίας είναι 
εναρμονισμένο με αυτά που επιτάσσει η κυριαρχία είναι σίγουρο ότι 
οι κινήσεις αλληλεγγύης θα έχουν περιορισμένη δυναμική, εάν τελικά 
θεωρήσουμε ότι αυτές γίνονται για τη επίλυση κάποιου προβλήματος, 
ενώ πολλές φορές θα έρθουν σε σύγκρουση με αυτόν που την εκφρά¬ 
ζει, επειδή αντιλαμβάνεται την ζωή του με βάση το εκμεταλλευτικό σύ¬ 
στημα. 

Για να το πούμε αλλιώς, όταν το μεγαλύτερο ποσοστό της κοινωνί¬ 
ας πορεύεται έχοντας ως σημαία το ρητό "άνθρωπος για τον άνθρωπο 
λύκος είναι", αποδεχόμενο την κυρίαρχη λογική της εξατομίκευσης και 


του χυδαίου ανταγωνισμού, οι όποιες κινήσεις αλληλοβοήθειας, όπως 
για παράδειγμα τα χρηματικά ποσά που δίνονται στους εξαθλιωμένους 
του καπιταλιστικού συστήματος, δεν κάνουν τίποτα άλλο από το να 
καλλωπίζουν το σύστημα εκμετάλλευσης, βάζοντάςτουτην μάσκα του 
ανθρωπισμού. 

Αυτός ο στείρος ανθρωπισμός φέρνει σε μεγαλύτερες αντιφάσεις 
όσους τον πλαισιώνουν, όταν τα "καραβάνια αλληλεγγύης" φεύγουν 
από τις δυτικές δημοκρατίες με είδη πρώτης ανάγκης φάρμακα, ρούχα 
και τροφή, με προορισμό τους κολασμένους των λεγάμενων αναπτυσ- 
σομένων χωρών. Μέχρι στιγμής καμιά διαφορά με τα παραπάνω. Επι¬ 
κρατεί η ίδια κατάσταση με μόνη διαφορά από το διαπροσωπικό περ¬ 
νάμε στο διακρατικό. Υπερεκμετάλλευση των «αναπτυσσόμενων» από 
τους αναπτυγμένους, εδραίωση απολυταρχικών καθεστώτων δυτικών 
συμφερόντων, εμφύλιοι πόλεμοι και επιθέσεις των δυτικών συμμαχιών 
για την πάταξη της "τρομοκρατίας" και την "διάδοση της ελευθερίας". 
Παρ'όλα αυτά η βοήθεια παραμένει βοήθεια. Η υποκρισία σ'όλο τηςτο 
μεγαλείο. Τι γίνεται όμως στις περιπτώσεις που οι κολασμένοι νιώθουν 
να πνίγονται από τα σκατά των ανεπτυγμένων και αναζητούν μια "κα¬ 
λύτερη τύχη" στις δυτικές μητροπόλεις; 

Εκεί είναι που η εθνική υποσυνείδηση αρχίζει να παίρνει μπροστά 
και να δείχνει τον πραγματικό της χαρακτήρα. Η εθνική ταυτότητα και 
η θρησκεία αποτελούν σημείο αναφοράς για ένα μεγάλο κομμάτι της 
κοινωνίας. Αυτή η συνένωση πάνω σε μια τέτοια βάση, πέρα από την 
διαιώνιση του κράτους, που διατηρεί την κοινωνική συνοχή σε βάσεις 
ορισμένες από αυτό, δημιουργεί και συμπεριφορές που έχουν ως κύ¬ 
ριο γνώρισμα το μίσος. Από τον ανθρωπισμό, που αντλεί την δύναμη 
του από συναισθήματα λύπησης, περνάμε στην αλληλεγγύη με τα 
εθνικοθρησκευτικοκεντρικά χαρακτηριστικά και στην συνένωση της 
κοινωνίας στις βάσεις του ρατσισμού και της ξενοφοβίας. Ο «άμοιρος 
άνθρωπος του τρίτου κόσμου», όταν γίνεται μετανάστης μετατρέπεται 
αυτόματα σε στυγνό εγκληματία, σε τρομοκράτη, σε δημόσιο κίνδυνο, 
σε αυτόν που μας παίρνει τις δουλειές, που μας απειλεί με κάθε τρό¬ 
πο. Είναι το σημείο που η κοινωνία ζητάει ασφάλεια από το κράτος και 

αυτό απλόχερα του την προσφέρει. 

Βλέποντας τις διάφορες εκφάνσεις της αλληλεγγύης, που αυτή 
παρουσιάζει ανάλογα με την περίσταση, διαφαίνεται παράλληλα η 
αφομοιωτική δύναμη του κράτους και το πώς αυτό επιδρά πάνω στην 
κοινωνία. Από την μια το ανθρωπιστικό προσωπείο της δημοκρατίας 
με τον απολογητικό συρφετό του, μη κυβερνητικές οργανώσεις, θρη¬ 
σκευτικά ιδρύματα και από την άλλη, κράτος και αφεντικά με το πραγ¬ 
ματικό τους πρόσωπο, τους πολέμους συμφερόντων, την αφαίμαξη και 
την καταστροφή του πλανήτη. 

Χωρίς να επιδιώκουμε τον καθολικό ορισμό της αλληλεγγύης, κάτι 
που ούτως η άλλως δεν γίνεται, μιας και ως έννοια είναι ευρύτερη και 
νοηματοδοτείται από τα άτομα και τα σύνολα και τις προεκτάσεις που 
αυτά κάθε φορά δίνουν, παρ' όλα αυτά είναι δεδομένο ότι, από επα¬ 
ναστατικής σκοπιάς, η αλληλεγγύη ανοίγει δρόμους μόνο εάν σε αυτή 
εμπεριέχεται μια συνολικότερη κριτική στο σύστημα εξουσίας και εκ¬ 
μετάλλευσης. 

Ως αναρχικοί αντιλαμβανόμαστε την αλληλεγγύη από αυτή την 
σκοπιά. Η αλληλεγγύη για μας αποτελεί πράξη που δημιουργεί ρήγμα¬ 
τα στα θεμέλια της κυριαρχίας, είναι η σχέση μεταξύ ανθρώπων που 
βασίζεται στην κοινή θέληση για την καταστροφή αυτού του γερασμέ- 
νου κόσμου. Είτε πρόκειται για κοινωνικούς αγώνες ή για την απελευθέ¬ 
ρωση αγωνιστών που βρίσκονται έγκλειστοι στις φυλακές του κράτους, 
η αλληλεγγύη μας έχει πάντα συνολικότερες στοχεύσεις, την συνολική 
απελευθέρωση με το γκρέμισμα του εκμεταλλευτικού - εξουσιαστικού 
συστήματος. Για μας αυτές οι βλέψεις είναι που δίνουν τα ποιοτικά χα¬ 
ρακτηριστικά στην αλληλεγγύη και την καθιστούν αναπόσπαστο, δυ¬ 
ναμικό και προοπτικό κομμάτι του αναρχικού κινήματος. 


έ 

Το άλλο με τον φόβο το ξέρεις? 


Φεύγω από τη δουλειά... 

Φοβάμαι, ανησυχώ, πρέπει να τρέξω. 

Πού να πάω? Στο κλουβί μου. Γρήγορα. Κλειδιά? Πού είναι τα 
κλειδιά? 

Ανοίγω, κλειδώνομαι. Δεν πρόκειται να με πειράξει κανένας εδώ. 
Έτσι δεν είναι? Έτσι είναι. 

Κι όμως τα κλουβιά δεν είναι ασφαλή. Παρακολουθώ συνέχεια 
Τν. Βλέπω τι γίνεται. 

Το κλουβί μπορεί να πέσει από τον αέρα, να πλημμυρίσει, να μου 
το πάρουν οι τράπεζες, 

να εισβάλλουν οι εγκληματίες. Και μετά? Μετά τι? 

Μετά μένει ο φόβος. Χωρίς το κλουβί. Φόβος για το νερό που 
πίνω, φόβος για τη μοναξιά, 

φόβος για το γείτονά μου, φόβος για το χθες, φόβος για το αύ¬ 
ριο. 





Λεν αιρήσαρε- ποτέ- | ώνο\ις όσους 
επέΛεξαν' το δρό^Αο του ανπκυριαρχικού 
αγ'νύν'α. Αυτούς που οι Καρδιές ρας 
χτύπησαν δυνατά ραζί στις πιο έμπρακτες 
στγρές τις ενανΤίνυσής ρας στο υηάρχο\/. 
Αυτόυς που οι αρνήσεις ρας συναντήθηκαν 
στα πεδία του κοινωνικού αντα^ννισρού. 
Αυτούς που τα όνειρα ρας συστεγάστηκαν 
σε- καταίΐήιρε-ις και αριριθέατρα Κι αθήτε- 
ιραν σε- δρόρους και πήατεΑς. Αυτούς που 
ε-ή/αι Κορράτι ρας όσο ε-ιραστε. Κι ε^ε-ίς 
δικό τους Κορράτι, δε. διανοηθήκαρε- ποτέ- 
✓α τους χαρίσουρε. σε. καδένα ρπάτσο, 
ε-ισαγγε-τίέ-Λ ή δικαστή. Όποιοι νορίζουν 
ότι θα κ άν'ουν' κατασταλτικούς και 
δικονορικούς πε^ραρατισρούς στις πλάτες 
των συντρόιρνν ρας να ρπν έ-χουν καρρία 
αριριροϋία ότι θα ρας Ρρουν ρπροστά 
τους. 






